ALAM WAKAKA KENA 'SURPRISE' DENGAN ISTERI, BAKAL BERGELAR AYAH

"Memang terkejut sangat sampai saya hilang kata-kata, terasa macam nak pengsan... Alhamdulillah ini adalah hadiah paling bermakna sepanjang 35 tahun saya di dunia," demikian tutur pelakon dan penari Alam Wakaka apabila dia baru-baru ini telah menerima kejutan yang cukup bermakna daripada isterinya, Nurul Alisya Najwa Hazman dimana dia bakal bergelar ayah.

Kejutan tersebut adalah sempena sambutan ulang tahun kelahiran ke-35 Alam yang diadakan bersama keluarga pada malam Selasa. Menurut Alam atau nama sebenar Haslam Abdul Rahman, dia tidak menyangka akan menerima 'hadiah' istimewa itu. Lebih membuatkan dia terharu, apabila isteri dan keluarga merahsiakan mengenai berita gembira itu.

"Rupa-rupanya sudah beberapa hari isteri, kakak ipar dan ibu mentua berpakat merahsiakan hal ini sampailah malam sambutan hari jadi... saya tak tahu langsung tentang kejutan ini! Semasa mereka suruh buka kotak hadiah, saya ingat mereka nak prank letak lipas dalam tu... tapi tak sangka ada baju baby dan alat ujian kehamilan," kongsinya.

Klik untuk gambar besar

Untuk makluman, Alam dan Najwa, 20, mendirikan rumah tangga di Pejabat Agama Segamat, Johor pada 7 Mac lalu. Sementara itu, Alam memberitahu isterinya yang kini hamil sebulan tidak pernah menunjukkan sebarang simptom ibu mengandung.

"Selama ini memang saya tak sedar tanda isteri hamil, ada la sesekali dia muntah-muntah tapi saya fikir itu perkara biasa kerana salah makan. Minggu lepas dia dan ibu mentua pergi buat pemeriksaan doktor tanpa pengetahuan saya... mereka simpan rahsia sebab sudah merancang nak buat kejutan sempena birthday saya.

"Syukur kesihatan isteri baik-baik sahaja. Rasa macam mimpi, bangun tidur pagi ini saya terus tanya isteri dulu apa yang diperlukan sebab dah tahu dia hamil," ujarnya.

Ditanya mengenai jantina anak, Alam berkata dia tidak kisah dan menerima apa jua rezeki yang diberikan oleh Allah SWT: "Tentang jantina saya tak kisah. Lelaki atau perempuan kami terima sahaja. Kandungan isteri pun masih baharu, jadi penjagaan itu lebih penting.

"Saya dan isteri pun sebelum ini tak pernah terlalu memikirkan tentang zuriat, kami selalu fikir kalau ada rezeki, ada la... Syukur Alhamdulillah rezeki isteri hamil selepas beberapa bulan kami berkahwin. Doakan semoga isteri dan anak saya terus sihat sehingga hari kelahiran ya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NASHA AZIZ AKUI TERIMA JAMBANGAN BUNGA SETIAP HARI - KINI SEDANG BAHAGIA DILAMUN CINTA

"Mestilah bunga itu dari orang yang menyayangi saya. Kalau orang sayang mesti dia hargai kita dengan pemberian begitu. Itulah tanda cinta! Saya memang dilamun cinta setiap hari. Saya memang mencari cinta setiap waktu.

"Cinta itu bukannya datang dari seorang lelaki dan wanita saja, tapi kita semua. Kita sokong satu sama lain, cakap benda baik-baik, galakkan satu sama lain, itulah sifat-sifat keluarga Islam. Kita bersaudara.

"Insya-Allah, dia mungkin menepati. Apa pun, kita kena kenal lebih rapat, kan? Tapi, ruang untuk rapat itu, susah juga sebab baru sembilan bulan," demikianlah jelas pelakon dan model Nasha Aziz yang mengakui dia kini sedang bahagia bersama seseorang, selepas tular video menerima jambangan bunga.

Sebelum ini, tular rakaman video dimuat naik oleh penerbit Haji Zil dari Zeel Production memperlihatkan Nasha menerima bunga di sebuah set lokasi penggambaran drama. Dalam video tersebut, Nasha dilihat malu-malu menjawab soalan Zil adakah dia kini sedang bahagia bercinta.

Klik untuk gambar besar

Nasha, 51, mengesahkan kini sedang mengenali seorang jejaka sejak sembilan bulan lalu. Kata Nasha, lelaki itu mungkin menepati ciri-ciri lelaki idamannya. Enggan mendedahkan identiti jejaka berkenaan, Nasha berkata perkenalannya dengan insan istimewa itu bermula sejak sembilan bulan.

Mengulas mengenai lelaki yang menghantar bunga kepadanya setiap hari itu, Nasha menggambarkan bunga itu sebagai simbolik tanda ingatan. Ditanya mengenai perancangan dan hala tuju hubungannya itu, Nasha memohon doa orang ramai dan berharap ada pengakhiran yang baik.

"Simbolik bunga itu adalah mungkin supaya saya selalu mengingatinya. Saya adalah jenis orang yang, kalau melakukan sesuatu, saya akan lakukan sepenuh hati dan fokus dengan perkara yang menjadi tanggungjawab saya.

"Mungkin agaknya, kerana sikap itu, dia yang ingin menarik perhatian saya memberi saya bunga. Bila rezeki yang Allah beri, kita nak tahu ke mana arah tuju kita. Insya-Allah, mestilah ke arah yang baik.

"Itu kewajiban kan. Tapi kenalah dulu (doa) sebab nak tahu rezeki Allah bagi ini akan mendorong kita ke arah mana. InsyaAllah semestinya yang baik-baik," ujarnya.

Dalam perkembangan lain, Nasha muncul denga filem terbaru berjudl 'Talbil Iblis' arahan pengarah Kabir Bhatia akan ditayangkan di pawagam bermula 20 Oktober 2022.

Selain Nasha yang memegang watak sebagai Junaidah, filem itu turut dibintangi barisan pelakon lain antaranya Azira Shafinaz, Zul Ariffin, Sherie Merlis, Jay Iswazir, Daniella Sya, Amir Nafis dan Izzy Reef.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAGAM ARTIS DI HARI RAYA - LAN KRISTAL

Lan Kristal atau nama sebenar Mohd Razlan Mohamed Yosof dan isteri Nur Sheila Hassim beraya ala kadar sahaja. Kata Lan, tahun ini semuanya ditumpukan untuk anak-anak kerana tidak mahu membazir.

"Kami tak buat rumah terbuka secara besar-besaran, cukup sekadar untuk keluarga sahaja. Tahun ni saya akan beraya belah isteri di Puchong, Selangor... lepas tu barulah cuba pulang ke kampung," ujarnya.

Klik untuk imej besar...

Ditanya mengenai aktivitinya selepas raya nanti, kata Lan, Kristal bakal mengulangi kegemilangan album Rock Yea-Yea yang terjual hampir 100,000 unit. Mereka akan melancarkan album berentak Agogo dengan dua buah lagu baru yang berirama rancak.

"Kami nak tengok adakah album baru itu nanti mampu menyamai kehebatan album Rock Yea-Yea. Dalam album baru ini, kami akan ketengahkan pelbagai rentak lagu Agogo yang pastinya akan membuat pendengar tidak jemu," tambahnya.


"HASUTAN PUNCA KAMI BERCERAI" - ADAM SHAHZ

"Apa yang boleh saya katakan pergaulan bekas isteri dengan rakan-rakan antara penyebab kami bercerai apabila ada di antara teman-temannya tidak senang melihat kami bahagia, mula menghasut dan nampaknya cubaan itu berjaya.

"Kadang-kadang kita tidak boleh baca apa dalam fikiran orang di sekeliling kita dan apa agenda mereka apabila mendekati kita.

"Tetapi tidak perlulah saya butirkan satu persatu kerana saya tidak mahu menyalahkan sesiapa dalam hal ini sebaliknya menganggap perceraian ini sebagai sudah tertulis untuk kami berdua," kata pelakon Adam Shahz, 35, yang enggan terus berdolak-dalik mengenai punca perceraiannya.

Adam mengakui hasutan pihak luar menjadi punca bekas isterinya, Fatin Afeefa yang juga seorang pelakon memfailkan cerai terhadapnya pada 15 Mei lalu.

Tidak menyalahkan Fatin, bagaimanapun Adam mengakui dia benar-benar kecewa apabila ada pihak yang dilihat tidak senang melihat kebahagian rumah tangga mereka dan berselindung di sebalik nama 'kawan' bagi menghancurkan perkahwinan dibina itu.

Klik untuk gambar besar

Pada 30 Mei lalu, Adam menceraikan Fatin dengan talak satu di Mahkamah Rendah Syariah Petaling.

Bagaimanapun, Adam menegaskan perpisahannya dengan Fatin bukan kerana kehadiran orang ketiga seperti didakwa sesetengah pihak.

Dalam pada itu, Adam berkata, sebagai suami dia berasa kecewa apabila Fatin memfailkan cerai dan mengakui keputusan itu memberi impak mendalam kepadanya.

Kata Adam, dia mengambil masa selama tiga bulan untuk pulih daripada kekecewaan dan sepanjang tempoh itu juga dia berehat daripada dunia lakonan.

"Tipulah kalau saya gembira dengan perceraian ini dan jujurnya ia memberi kesan kepada diri kerana cuba menerima hakikat bahawa kami telah bercerai.

"Selepas bercerai saya bercuti daripada lakonan selama tiga bulan kerana ingin menenangkan diri untuk menghadam apakah yang sedang berlaku kepada rumah tangga kami.

"Alhamdulillah sekarang saya rasa lebih baik dan reda dan menerima hakikat bahawa jodoh kami tidak panjang," tuturnya.

Sementara itu, Adam berkata, dia bersyukur masih dapat menjalinkan hubungan baik dengan Fatin demi membesarkan dua cahaya mata mereka iaitu Adam Aisy Arrian, 4, dan Ivy Herra Sophia, 2.

Menolak tepi semua yang pernah berlaku di antara mereka, Adam berkata, dia dan Fatin sepakat untuk sama-sama memberi komitmen dalam membesarkan dua anak mereka.

"Alhamdulillah di sebalik kepahitan itu masih ada manisnya dan anak-anak menyatukan kami agar terus kekal baik demi membesarkan mereka.

"Saya tidak mahu perceraian kami memberi kesan kepada anak-anak dan mahu mereka menjalani kehidupan normal seperti kanak-kanak lain.

"Kami bergilir-gilir menjaga anak dan setakat ini semuanya dalam keadaan baik," ujarnya yang mendirikan rumah tangga dengan Fatin atau Fatin Nur Afifah Shamsudin, 22, pada 21 Disember 2013 sebelum bercerai.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


7 GAMBAR - NIKAH KERABAT RAJA: JULIANA EVANS KINI BERGELAR CHE PUAN

Akhirnya, terlerai sudah persoalan siapakah jejaka yang bertahta di hati Juliana Evans atau Jue, 27, apabila dia selamat mendirikan rumah tangga dengan kerabat diraja Selangor, Tengku Shariffuddin Shah Tengku Sulaiman Shah Al-Hajj, 29,

Untuk info, Majlis aktres kacukan Melayu-Inggeris itu telah berlangsung di Istana Bukit Kayangan, Shah Alam, Selangor dengan penuh meriah.

Meskipun sebelum ini Juliana yang merupakan graduan komunikasi dan filem dari Amerika Syarikat, pernah menafikan khabar bahawa yang dia bakal menamatkan zaman bujang pada tahun ini, namun itu semua sekadar mengalih perhatian semata.

Malah hubungan mesra antara Jue dan Tengku Shariffuddin sejak dua tahun lalu itu kini sah tersimpul rapi dengan hanya sekali lafaz, pada kira-kira pukul 10.45 pagi tadi.

www.myartis.com Klik gambar untuk size besar

"Alhamdulillah, saya kini sah bergelar isteri Tengku Shariffuddin Shah dan kini sudah bersedia untuk memikul tanggungjawab dalam kehidupan rumah tangga.

"Saya berharap agar peminat terus mendoakan kebahagiaan kami. Saya akan meneruskan aktiviti seni seperti biasa selepas ini," ujar Juliana dipetik sebagai berkata.

Difahamkan, majlis resepsi pasangan itu akan diadakan selepas Hari Raya Aidilfitri ini.

www.myartis.com Klik gambar untuk size besar

www.myartis.com Sumber: Mstar / Foto: Khir Khalid & ku_muzz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


AWIE LUAH KECEWA: "NAK BERCAKAP PUN TAK SEDAP APATAH LAGI MENYANYI..."

"Diorang ni bukan kategori penyanyi langsung, nak bercakap pun tak sedap apatah lagi menyanyi, minta maaflah saya bukan bagus sangat tapi saya sayangkan industri ni," itulah kata penyanyi rock legenda, Datuk Awie yang turut meluahkan rasa kecewa dengan tindakan mereka semua ini yang cuba masuk ke dalam industri hiburan dan mahu bergelar penyanyi.

Sejak kebelakangan ini, hangat diperkatakan tentang nyanyian usahawan kontroversi, Datuk Seri Aliff Syukri bersama Baby Shima. Bukan itu sahaja, dua orang 'influencer' juga turut dikecam teruk oleh netizen kerana sanggup memalukan diri mereka menerusi video yang tular di internet.

Awie menyifatkan mereka hanya memalukan nama Malaysia selain mengakui terkilan melihat industri seni dilacuri oleh orang yang tiada jiwa sebagai anak seni. Jelasnya lagi, golongan ini hanya menggunakan dunia seni untuk kepentingan masing-masing kerana mereka mempunyai wang ringgit.

Kata Awie lagi, dia sangat berharap agar mana-mana individu yang bukan dalam bidang seni untuk tidak memburukkan nama sendiri serta negara. Apa yang dimahukan Awie adalah peluang yang sepatutnya diberikan kepada generasi yang betul-betul berbakat dan ingin ceburkan diri dalam industri hiburan tanah air.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEEGO & LINDA HASHIM SELAMAT BERTUNANG

Akhirnya, Beego atau nama sebenarnya Md Aszerul Nizam Abdullah, 32, akan melangsungkan perkahwinan dengan aktres Linda Hashim atau nama sebenarnya Norhazlinda Hashim, 28,  pertengahan tahun 2013 selepas selamat bertunang pada 3 November lalu.

Untuk info, Beego sebelum ini (28 Disember 2007) pernah berkahwin dengan Intan Shahira Mohd Shahru, tetapi kebahagiaan mereka hanya bertahan selama 10 hari.

Klik untuk imej besar...

"Benar saya dan Beego sudah bertunang pada awal bulan lalu (3 November) di rumah keluarga saya di Bukit Antarabangsa, Ampang, Selangor.

"Tapi saya minta maaf tidak dapat bercerita lebih lanjut kerana keluarga tidak mahu saya kecoh-kecoh buat masa ini," kata Linda kepada media.

Difahamkan dalam majlis pertunangan tertutup itu, Beego memberikan sebentuk cincin, kek dan buah-buahan sebagai hantaran. Selain itu, Linda juga bakal menerima wang hantaran sebanyak RM25,000 pada majlis perkahwinannya dengan Beego nanti.

"InsyaAllah, jika tiada aral kami rancang untuk melangsungkan perkahwinan pada pertengahan tahun depan. Kami belum putuskan tarikh tertentu lagi," tambahnya bila diminta mengulas lanjut mengenai rancangan perkahwinan tersebut.

Apapun, tahniah diucapkan buat pasangan ini. Harapan kita, apa yang dirancang itu bakal berjalan dengan lancar.


GAMBAR SANA SINI - DEBARAN SCHA DAN AWAL

Tinggal seminggu sahaja lagi tarikh 4 Mei 2012, di mana Scha AlYahya dan Awal Ashaari bakal bernikah di Pullman Putrajaya. Manakala majlis persandingan mereka pula akan dilangsungkan pada 6 Mei di PICC, Putrajaya.

Malah, pihak Astro juga telahpun menyiarkan rancangan berjudul 'Seia Sekata SchAwal' yang memaparkan kisah cinta mereka sebelum ke jinjang pelamin nanti.

Klik untuk imej besar...

Difahamkan, majlis pernikahan dan persandingan itu akan turut disiarkan secara langsung di Astro Ria secara eksklusif. Selain itu, mereka juga bakal menerima tajaan daripada Bateel Asia, pengeluar konfeksi gourment mewah bertaraf antarabangsa bernilai RM60,000.

Pastinya... debar mereka makin kencang memikirkan bagaimanakah rupanya kehidupan sebagai suami isteri nanti.

Bak pantun ini:
Ikan di laut asam di darat
Dalam kuali bertemu jua
Hati terpaut janji diikat
Atas pelamin bertemu jua


49 GAMBAR - KEMERIAHAN SAMBUTAN HARI LAHIR ZAIN SAIDIN

Semalam telah diadakan sambutan hari lahir suami Rozita Che Wan iaitu Zain Saidin yang ke-32 bertemakan Cowboy.

Majlis yang berlangsung meriah di Pampas Grill & Bar, Kuala Lumpur itu telah dihadiri oleh keluarga dan juga teman rapat.

"I fell in love with you not for how you look, just for who you are. Happy Birthday my Zain Saidin. You wanna know who im in love with? Read the first word again.

We fall in love by chance. We stay in love by choice. Happy Birthday sayang. I just wanna... thank you for being my reason to look forward to the next day.

When I first met you, I honestly didn't know you were gonna be this important to me. HAPPY BIRTHDAY LOVE," ujar Che Ta di laman IGnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


DIKECAM GARA-GARA 'BEG 'PRADA' - AZHARINA KESAL: "BUKAN PENIPU, DEMI ALLAH... BELI DI BUNDLE"

"Saya bukan jenis orang penipu, demi Allah. Prada itu ibu saya belikan dari makcik di Keningau yang ada 'rombengan' atau orang Semenanjung panggil kedai bundle. Saya membesar dengan keluarga yang sukakan barangan bundle. Makcik saya sendiri buka bisnes bundle.

"Kalau orang nak kata saya menipu dan hanya ingin menunjuk-nunjuk, saya sejujurnya tak hairan dengan barang berjenama sebab saya sendiri membesar dengannya," demikianlah kata penyanyi Azharina Azhar  selepas dirinya dikecam segelintir netizen yang mempersoalkan kenyataannya menggunakan beg jenama terkenal Prada pada usia muda gara-gara berkongsi kenangan manis ketika zaman persekolahan.

Kesal dengan perkara itu, Azharina, 35, berkata dia tidak mereka-reka cerita kerana apa yang disampaikan kepada media itu adalah perkara benar. Terang Azharina, beg jenama Prada itu dibeli oleh ibunya di sebuah kedai menjual barangan terpakai atau bundle.

Klik untuk gambar besar

Penyanyi lagu 'Elegi Sepi' ini menjelaskan kesangsian yang dibangkitkan netizen berhubung kenyataannya di sebuah portal hiburan berkaitan hadiah beg Prada sebagai keperluan sekolah. Bukan itu sahaja, perkongsian Azharina mengenai momen bapanya menutup sebuah kompleks beli-belah di Miri, Sarawak semata-mata mahu memberi laluan dia mencari barang keperluan turut menimbulkan kesangsian.

Menjelaskannya Azharina berkata, adik perempuannya yang ketika itu belajar di sebuah kolej di Miri mengalami tekanan perasaan berikutan rindukan keluarga di Sabah. Oleh yang demikian Azharina berkata, bapanya cuba menggembirakan adiknya agar tidak melakukan perkara yang salah: "Adik perempuan saya jatuh sakit kerana terlalu rindukan rumah dan keluarga di Sabah.

"Sebaik sahaja mendapat tahu berita itu, kami terus terbang ke Miri untuk melawat adik saya. Adik saya juga merupakan anak kesayangan ayah, jadi untuk meyakinkan dia untuk tetap tinggal di Miri dan menyambung pengajiannya, ayah buat keputusan untuk bawa kami beli-belah. Apabila saya dah dewasa, baru saya faham kenapa ayah buat begitu. Dia memang jenis yang suka manjakan anak-anaknya," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAH TAK SESUAI NAK KOMPAUN" - ASIAH ULAS ISU NEELOFA ULANG KESALAHAN RENTAS NEGERI

"Kesalahan berikutnya mungkin dah tak sesuai nak kompaun. Neelofa dan laki lebai (PU Riz) dia tu perlu didakwa di mahkamah dan dihukum penjara. Minah (Neelofa) tu tak serik.

"Betul ke mak dia rasa sejuk masa mengandungkan dia?" demikian kata aktivis dan peguam, Asiah Abd Jalil menerusi hantaran di Facebook yang berkata, hukuman yang wajar dikenakan kepada selebriti terkenal, Noor Neelofa mungkin tidak lagi relevan dengan hanya menerima kompaun sebagai denda.

Baru-baru ini, nama Neelofa hangat diperkatakan mengenai tindakan dia dan suaminya, PU Riz dan Neelofa yang hangat diperdebatkan netizen berikutan dakwaan merentas negeri ke Pusat Perniagaan Nilai 3, Negeri Sembilan harus dipandang serius pihak berkuasa.

Aktivis dan peguam, Asiah Abd Jalil menerusi hantaran di Facebook berkata, hukuman yang wajar dikenakan kepada selebriti itu mungkin tidak lagi relevan dengan hanya menerima kompaun sebagai denda.

Klik untuk gambar besar

Sementara itu, menerusi hantaran berasingan, Asiah turut menyifatkan tindakan Neelofa mencetuskan kontroversi seakan-akan mempunyai agenda tertentu.

Menurut Asiah, selepas menerima kecaman netizen, selebriti terbabit akan muncul dengan beberapa foto aksi mesra bersama suaminya dan disusuli dengan pelancaran produk baharu.

Sebelum ini, Neelofa ada memuat naik video di Instagram Story yang menunjukkan dia berada di sebuah kedai karpet yang lokasinya didakwa netizen di Nilai 3, sebelum bertindak memadamkannya.

Ternyata, bekas pengacara program MeleTop itu sekali lagi mengundang sensasi dalam kalangan warganet dengan tindakan beraninya 'merentas negeri' pada ketika seluruh Selangor dan Kuala Lumpur masih melaksanakan Perintah Kawalan Pergerakan Bersyarat (PKPB).

Kebanyakan netizen di media sosial bengang dan 'panas hati' dengan tindakan Neelofa bersama suaminya, PU Riz meskipun mereka baharu didenda RM60,000 kerana melanggar prosedur operasi standard (SOP) PKPB ketika majlis perkahwinan yang berlangsung 27 Mac lalu.

Antara komen netizen di Twitter, mendakwa ada terlihat Neelofa dan suaminya memang berada di lokasi di Nilai 3, yang secara tidak langsung sudah merentas negeri lagi ketika PKPB.

Terdahulu, Neelofa atau nama sebenarnya Noor Neelofa Mohd Noor dikenakan kompaun sebanyak RM20,000, manakala suaminya, PU Riz sebanyak RM10,000 kerana kesalahan melanggar SOP ketika majlis perkahwinan mereka.

Pasangan suami isteri berkenaan juga melanggar kebenaran untuk tujuan merentas negeri yang diberikan polis ketika berkunjung ke Langkawi, Kedah di atas urusan perniagaan memandangkan ada antara aktiviti itu berada di luar skop kebenaran pihak berkuasa.

Tidak terkecuali juga, seramai 20 ahli keluarga Neelofa dikenakan kompaun sebanyak RM1,500 setiap seorang kerana gagal memastikan wujud penjarakan fizikal sekurang-kurangnya satu meter sewaktu majlis akad nikah pada hujung Mac lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADIA BRIAN: "DIA (ZIZAN) DIANUGERAHKAN BAKAT UNTUK MENCERIAKAN HARI-HARI SAYA"

Pelakon Nadia Brian sebelum ini menerusi laman Instagram telah berkongsi gambar bersama pelakon dan pelawak Zizan Razak dan ia mendapat pelbagai reaksi daripada netizen yang turut mengusik mengatakan kedua mereka serasi serta sepadan.

Mengulas mengenai komen netizen yang menganggap dia dan Zizan Razak sebagai pasangan yang 'sweet', Nadia ketika dihubungi berkata, dia mengenali Zizan sejak beberapa tahun lalu dan selesa berkawan dengan pelakon yang juga pelawak dan pengacara popular itu.

"Nak tergelak! Saya kenal Zizan sejak 2016 ketika kami sama-sama berlakon dalam teater Bikers Kental di Istana Budaya. Kebetulan, kami pun bergandingan sekali lagi dalam filem 'Rumah Maduku Berhantu' yang baru saja tamat penggambarannya baru-baru ini.

"Pada hari terakhir itu, saya memuat naik gambar bersamanya kerana sepanjang kami menjalani penggambaran, saya tak ada muat naik apa-apa," katanya.

Menguatkan lagi spekulasi netizen mengenai hubungan mereka adalah apabila Nadia dilihat turut meraikan majlis kejutan sempena ulang tahun kelahiran Zizan baru-baru ini.

Klik untuk gambar besar
 "Sebelum ini, kelab peminatnya membuat kejutan sempena ulang tahun kelahirannya. Kebetulan, ibunya juga turut hadir dan saya memang kenal dengan ibunya. Ketika kejutan itu dibuat, saya sedang berada di set dan ibunya tarik saya untuk sama-sama meraikan.

"Jadi, dari situ ada peminat yang mula membuat spekulasi mengenai kami. Tambahan pula, saya pun baru bercerai dan dia pun masih tidak terikat dengan mana-mana hubungan," jelasnya.

Dalam hantaran di beberapa platform media sosialnya baru-baru ini, Nadia berkongsi gambar bersama Zizan dengan keterangan mengenai persahabatan.

"Saya tulis mengenai persahabatan. Mungkin ada persamaan kerana kami pernah melalui fasa yang lebih kurang sama dalam perhubungan. Jadi, gambar yang saya muat naik itu umpama mengingat semula memori kami sebagai sahabat sejak awal perkenalan beberapa tahun lalu," tuturnya.

Ditanya mengenai peribadi Zizan, Nadia mengakui Zizan sentiasa membuatkan hari-harinya ceria. Nadia juga memohon doa daripada peminat agar dia dan Zizan dikurniakan kebahagiaan dalam kehidupan masing-masing.

"Dia sangat bertuah kerana dianugerahkan dengan bakat untuk menceriakan hari-hari saya. Memang ketawa sentiasa. Lagi satu, orang cakap Zizan adalah 'playboy', tapi bagi saya dia tidak begitu. Dia baik orangnya.

"Saya mohon doa daripada peminat supaya doakan kebahagiaan kami. Kalau Zizan jodoh saya, saya tak mampu menolak, tapi kalau jodoh saya dengan orang lain pun, doakan saya bahagia. Begitu juga untuk dia. Saya pun kalau boleh nak berumah tangga semula sebelum usia 35 tahun," ujarnya.

Dalam perkembangan lain, Nadia dan Zizan membintangi filem komedi seram 'Rumah Maduku Berhantu' di samping pelakon lain, Rita Rudaini.

www.myartis.com / Sumber & foto: Harian Metro & Instagram Nadia Brian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NADIA MUATNAIK FOTO ANAK - NETIZEN MAHU DIRINYA KUAT SEMANGAT

Isu penceraian antara pelawak Tauke Jambu dan isterinya, Nadia Mohd Affandi kini sedang hangat diperkatakan dan ia tidak terhenti disitu apabila foto terkini anak mereka, Zamatul Khayla Aydina yang dimuatnaik oleh Nadia itu menjadi tumpuan pengikut.

Menerusi akaun Instagram (IG) Nadia, foto anak perempuannya menjadi perhatian walaupun sudah tiga hari ia dimuatnaik.

"My big girl already.. love u syg..mommy pomis akan jaga adik smpai mommy tutup mata.. adik adalah harta yg paling bhrga lam hdup mommy skrg..

Klik untuk gambar besar

"Mommy xperlukan wang ringgit berkepuk2 cukuplah dpt cium belai adik tiap2 hari.. only adik xde yg lain.. adik the reason why mommy kuat skrg 💕 Khayla Aydina," tulis Nadia.

Rata-rata netizen meninggalkan komen memberi kata-kata semangat kepada Nadia serta melahirkan rasa kasihan dengan apa yang telah berlaku.

Semalam, Nadia mengesahkan telah berpisah dengan Tauke sejak masuk tahun baru menerusi kiriman suara yang dihantar di aplikasi Whatsapp.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


1 DISEMBER LALU - SALMA ASIS SELAMAT BERSALIN ANAK KEEMPAT, IFRA MIQAILA

"Selesai sudah berpantang 44 hari. Perkenalkan anak perempuan saya IFRA MIQAILA lahir pada 1 Disember 2021 berat 3.46kg. Alhamdulillah Allah dengar Doa saya untuk bersalin Normal. Enam tahun lepas bersalin operation so doktor kata better bersalin operate, tapi saya tetap juga nak bersalin normal.

"Syukur Doa diperkenankan," demikian tulis penyanyi Salma Asis yang mendedahkan wajah penuh anak keempat yang diberi nama Ifra Miqaila yang dilahirkan pada 1 Disember lalu dengan berat 3.46 kilogram.

Selesai menjalani tempoh pantang selama 44 hari, isteri kepada penyanyi Azri Abdullah itu juga menyatakan rasa syukur kerana impiannya untuk bersalin secara normal dimakbulkan. Salma turut berkongsi foto terkini permata hatinya itu.

Untuk makluman, Salma dan Azri yang juga finalis Akademi Fantasia musim kesembilan (AF9) mendirikan rumah tangga pada 31 Januari 2015.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA LAYAK KE TAK TAKDE KENA MENGENA DENGAN AWAK" - BALAS BELLA

Baru-baru ini, penyanyi dan pelakon  Bella Astillah ada memberi bayangan yang dia akan menerima semula bekas suaminya, Aliff Aziz dan tindakannya itu mendapat perhatian netizen. Rata-ratanya mendoakan agar pasangan ini kembali bersama sebagai suami isteri.

Namun begitu, terdapat seorang individu yang tidak berpuas hati lalu meninggalkan kata-kata berbaur lucah di laman Twitter: "Sejujurnya, korang berdua memang sesuai antara satu sama lain. Satu sampah masyarakat. Satu lagi bebal. Sedap sangat Aliff Aziz tu agaknya," tulis pengguna yang dikenali sebagai Aizad Fahmy.

Bella yang tidak berpuas hati lalu memuatnaik foto lelaki tersebut di Instagram Stories miliknya semalam: "Siapa-siapa kenal dia? Tolong hantar kat dia ya. Terima kasih. Hi Aizad Fahmy atau siapa pun awak. Awak orang Melayu ke?

"Sebab orang Melayu ni selalunya tahu adab dan budi bahasa. Lagi-lagi kalau Islam. Ada agama tak? Sebab senangnya awak label orang sampah masyarakat, bebal. Jadi awak pula? Perdana menteri? Kerabat? Tuhan? Saya layak ke tak takde kena mengena dengan awak.

Klik untuk gambar besar

"Bila dengar orang nak berbaik boleh fikir pasal benda kotor je. Euww awak tu yang menakutkan. Fikir lah ke arah positif lagi-lagi orang Islam, tak boleh ke fikir mungkin sebab kami ada anak ke apa ke," tulisnya.

Dalam pada itu, melalui posting yang berbeza, pemilik nama Dayang Nabellah Awang Astillah dilihat meluahkan perasaan mengenai tanggapan orang ramai terhadap Aliff. Tegas Bella keputusan yang diambil itu sudah diambil kira dari segi baik dan buruknya.

"Ia menyedihkan melihat ada sesetengah orang yang cemburu dan terganggu dengan kehadiran awak. Mereka lebih cenderung bercakap mengenai benda yang negatif tentang awak walhal mereka tidak mengenali langsung. Itulah yang terjadi kini dan menjadi amalan. Berharap yang lidah kita ini dilindungi oleh yang Maha Kuasa daripada berkata benda yang boleh menyakitkan hati orang lain.

"Walau apa pun yang terjadi, ini semuanya ialah tentang saya dan keputusan saya sendiri. Tidak ada orang lain yang boleh membuatkan saya rasa kurang selesa dengan keputusan yang diambil sedangkan setiap keputusan sudah dipertimbangkan baik buruk dan kesannya.

"Niat dan sebab hanya saya dan keluarga yang tahu. Saya akan membantu sepenuhnya. Saya bersyukur kerana mendapat ibu bapa yang sentiasa menyokong setiap keputusan yang saya ambil. Ini kerana saya tahu apa yang lagi terbaik untuk saya dan Ayden. Sebagai sesama Melayu dan Islam adalah lebih baik mendoakan keadaan orang lain daripada mengecam," luahnya lagi.

Mengikut pemerhatian, kesemua entri itu telah dipadam selepas beberapa jam dikongsikan. Terdahulu, Aliff Aziz sekali lagi mencetus kontroversi apabila video dia dipukul seorang lelaki tular malam semalam. Aliff yang memakai singlet putih dan berseluar pendek berwarna biru dengan bertatu dilihat dipukul bertubi-tubi oleh seorang lelaki sebelum melarikan diri.

www.myartis.com / Sumber & foto: Astro Gempak & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN TERLALU MENGHITUNG SALAH DAN DOSA ORANG" - IZREEN AKUI LEBIH BAHAGIA SELEPAS MEMAAFKAN

Pelakon Izreen Azminda yang pernah menerima kecaman yang teruk berikutan kontroversi pernikahannya dengan pemuzik bernama Ude itu kini dilihat lebih tenang berdepan komen negatif di laman sosial.

Menerusi 'Ask Me Question' di Instastory Izreen menerima pertanyaan daripada netizen yang ingin mengetahui bagaimana cara dia berdepan kecaman dan menjalani kehidupan seperti biasa.

Menjawab pertanyaan tersebut, Izreen atau nama sebenarnya Izreen Azminda Aznam, 35 berkata dia hanya perlu memaafkan orang lain supaya dapat menjalani kehidupan bahagia bersama suami.

"Kami hanya mampu cakap Alhamdulillah sahaja. Yang penting kami gembira saja kat sini dengan suami dan keluarga. Alhamdulillah, semat dalam hati memaafkan itu lebih membahagiakan kita dari mengharapkan kemaafan orang lain.

Klik untuk gambar besar

"Letak dalam fikiran kita, semua manusia itu pendosa. Jangan terlalu menghitung salah dan dosa orang lain pada kita sampaikan kita lupa dan alpa dalam menghitung dosa kita pada orang lain," katanya.

Sekitar 2017, berita mengenai perkahwinan Izreen dan Ude atau nama sebenarnya Muhammad Radzi Abdul Wahid pernah mendapat perhatian netizen.

Izreen menerima kecaman dan turut dituduh sebagai perampas memandangkan ketika itu suaminya sudah mempunyai seorang isteri iaitu Intan Liana Saleh.

Bagaimanapun pada 22 Mac 2018, Ude telah menceraikan isteri pertamanya itu selepas lima tahun berkahwin dan mereka mempunyai dua orang anak iaitu Arish Muqri, 5 dan Ariq Muqri, 3.

Dalam pada itu, pelakon drama 'Pergilah Air Mata' ini turut menerima permohonan maaf daripada beberapa netizen yang pernah mengutuknya. Izreen bagaimanapun telah memaafkan mereka yang pernah memfitnahnya dan mengakui semua manusia pernah melakukan kesilapan.

"Tak apa... semua manusia buat salah. Mana ada yang suci murni tanpa dosa. Biasalah tu... tak apa kami maafkan semua yang dah mengata dan fitnah kami. Doa yang baik-baik tau. Kita semua manusia... tak ada yang sempurna. Kami pun banyak dosa," ujarnya.

Izreen mendirikan rumah tangga dengan Ude pada 8 Ogos 2017 di Damansara, Petaling Jaya dan mereka dikurniakan seorang cahaya mata bernama Aaron Ibrahim yang kini berusia satu tahun.

Aktres itu juga mempunyai seorang anak lelaki bernama Muhammad Adrian Umar, 7, hasil perkahwinan pertamanya dengan jurukamera, Muhammad Riza.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA MILIKI PRODUK TIDAK LULUS KKM - SAJAT BERDEPAN DENDA RM25K

Dihadapkan ke Mahkamah Majistret Johor Bahru atas pertuduhan memiliki 19 produk kecantikan yang tidak berdaftar dengan Kementerian Kesihatan Malaysia (KKM), usahawan kosmetik penuh kontroversi, Nur Sajat bagaimanapun mengaku tidak bersalah melakukan perbuatan itu selepas pertuduhan dibacakan jurubahasa di hadapan Majistret Norasidah Abd Rahman.

Difahamkan, sepasukan anggota dan pegawai Unit Farmasi, KKM telah melakukan pemeriksaan di sebuah premis di Bandar Baru Uda, kira-kira 12 tengah hari, 15 Ogos tahun lalu dan merampas 19 produk kecantikan bernilai hampir RM10,000.

Ketika serbuan dilakukan, Sajat atau nama sebenarnya Muhammad Sajjad Kamaruzzaman, 34, tidak ada di premis berkenaan. Antara produk yang dirampas termasuklah pemutih kulit dan beberapa produk kecantikan lain.

Tindakan diambil mengikut Peraturan 7(1)(a) Peraturan-peraturan kawalan dadah dan kosmetik 1984 dan ia satu kesalahan mengikut Peraturan 30(1) Peraturan-Peraturan Kawalan Dadah Dan Kosmetik 1984.

Klik untuk gambar besar

Sajat didakwa mengikut Seksyen 12(1) Akta Jualan Dadah 1952, sabit kesalahan boleh didenda maksimum RM25,000 atau penjara sehingga 3 tahun atau kedua-duanya sekali untuk kesalahan pertama.

Pegawai pendakwa Bahagian Perkhidmatan Farmasi Johor memohon mahkamah menetapkan RM8,000 sebagai wang jaminan dan seorang penjamin berikutan kesalahan dilakukan tertuduh yang serius.

Peguam bela Nur Sajat memohon wang jaminan sebanyak RM1,500 dengan alasan anak guamnya itu tidak pernah ingkar arahan mahkamah tetapi pihak mahkamah menetapkan RM7,000 sebagai jumlah wang jaminan seorang penjamin. Mahkamah turut menetapkan 23 jun ini sebagai tarikh sebutan semula kes.

Nur Sajat bagaimanapun hanya menjelaskan wang jaminan kira-kira 12 tengah hari selepas menunggu rakannya mengeluarkan wang. Selain itu, usahawan berkenaan dilihat cuba mengelak wartawan dan jurugambar dengan menggunakan laluan lain untuk ke kaunter bayaran.

www.myartis.com / Sumber & foto: Harian Metro, Beautifulnara & Instagram Nur Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FEBRUARI 2017 - FAYE KUSAIRI & AZMI HATTA BAKAL KAHWIN?

Sebelum ini, ada khabar angin yang mengatakan pelakon Faye Kusairi sudah tiada hubungan lagi bersama pengarah, Azmi Hatta gara-gara orang ketiga apabila bekas suami Elly Mazlein itu didakwa ada keluar bersama wanita lain. Bagaimanapun, Faye sendiri telah tampil untuk menafikan tentang gosip berkenaan.

Terkini, Faye dan Azmi dikhabarkan bakal berkahwin tidak lama lagi apabila Elly memuatnaik status di Instagram bahawa bekas suaminya itu bakal berkahwin Februari tahun depan. Status berkenaan telah membuatkan ramai yang ingin tahu adakah perkara itu benar.

Antara ayat yang ditulis di Instagram Elly ialah :-

"Ku Menangis Sebab Daddy Sefhia Nak kawin February 2017"

Mengulas mengenai perkara itu, Faye memberitahu buat masa ini tiada perbincangan rasmi yang diadakan antara keluarga kedua belah pihak.

"Belum ada sebarang tarikh ditetapkan kerana keluarga kedua belah pihak belum berjumpa. Namun, saya dan Azmi ada bercakap mengenai perkara ini. Disebabkan kekangan kerja dan masa menyukarkan kami mencari tarikh yang sesuai," jelas Faye.

Ditanya sama ada keluarga mereka mempunyai perancangan untuk berjumpa dalam masa terdekat ini, Faye belum boleh berjanji apa-apa.

"Saya tak pasti lagi. Kalau ada pun mungkin bulan depan sebab ketika itu jadual kerja saya tak padat sangat. Apa pun tengok macam mana nanti," katanya.

Jika benar mempunyai rancangan untuk mendirikan rumah tangga, kami harap ia akan menamatkan segala gosip berkaitan percintaan mereka termasuklah isu Faye bersama Elly sebelum ini. Benda baik jadi kita doakan ia akan terlaksana. InshaAllah.

Sumber: Harian Metro

Foto: Faye Kusairi IG & Elly Mazlein IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AJL29 - LAGU 'APA KHABAR' DINOBATKAN SEBAGAI JUARA

Ramalan segelintir pihak bahawa Alyah sengaja membuat kontroversi untuk meraih kemenangan melalui lagu 'Sesal Separuh Nyawa' nyanyian Alyah (Alfie Alwi & Aidil/Shah Shamshiri & Alyah) di Anugerah Juara Lagu ke 29  ternyata meleset.

Sebaliknya tanpa diduga, lagu irama Hip Hop 'Apa Khabar' ciptaan SonaOne dan Joe Flizzow muncul sebagai pemenang AJL29 yang berlangsung di Stadium Putra, Bukit Jalil semalam. Selain trofi, mereka berdua turut memenangi wang tunai RM50,000.

Shila Amzah yang merajuk pada ABPBH2015 pula berjaya muncul sebagai naib juara dengan lagu berjudul 'Masih Aku Cinta' yang dicipta sendiri olehnya sekaligus membawa pulang trofi dan wang tunai RM35,000.

Klik gambar untuk size besar

Sementara tempat ketiga pula jatuh pada lagu ciptaan Tam Spider berjudul 'Di Pintu Syurga' yang dipersembahkan oleh Dayang Nurfaizah. Selain membawa pulang trofi dan wang tunai RM20,000, Dayang turut terpilih sebagai Vokal Terbaik dan mendapat tambahan RM12,000.

Berikut ialah keputusan penuh Anugerah Juara Lagu 29 (AJL29) :

1. Juara – 'Apa Khabar', Joe Flizzow & Sonaone
2. Naib Juara – 'Masih Aku Cinta', Shila Amzah
3. Tempat Ketiga – 'Di Pintu Syurga', Dayang Nurfaizah
4. Vokal Terbaik – Dayang Nurfaizah
5. Persembahan Terbaik – Mojo & Caliph Buskers.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TEATER ISU PEMBUANGAN BAYI

Rumah Anak Teater dan Revolution Stage akan mementaskan teater yang berkisar mengenai kisah percintaan pasangan yang berasal dari latar belakang keberadaan yang berbeza dan tidak mendapat restu daripada keluarga. Selain itu, isu lain yang dibangkitkan ialah mengenai pembuangan bayi yang banyak berlaku di Negara kita sekarang ini.
 Sejak lima tahun yang lalu, perangkaan yang diperolehi daripada Kementerian Pembangunan Wanita, Keluarga dan Masyarakat, terdapat , 407 kes direkodkan berkaitan pembuangan bayi.
 Mengikut perangkaan yang dilaporkan Bernama di Dewan Rakyat 7  April yang lalu, statistik Polis DiRaja Malaysia (PDRM) menunjukkan bahawa Selangor mencatatkan jumlah kes pembuangan bayi tertinggi iaitu sebanyak 105 kes.
 Selain Selangor, Johor mencatatkan 83 kes pembuangan bayi, Sabah (65), Sarawak (34), Negeri Sembilan (24), Pulau Pinang (22), Perak (19), Pahang dan Kedah (17), Kelantan (10), Terengganu (5), Melaka (3), Kuala Lumpur (2) dan Perlis (1).
 Menurut Menteri Datuk Seri Senator Shahrizat Abdul Jalil, antara punca berlakunya masalah pembuangan bayi apabila mangsa, wanita hamil luar nikah berasa takut dan malu kerana tidak mendapat sokongan keluarga, khuatir dihukum sekiranya masyarakat umum mengetahuinya dan bayi yang dilahirkan cacat.
 "Kurang pendidikan agama, tiada pengetahuan mengenai khidmat bantuan sokongan seperti khidmat kaunseling dan perkhidmatan perlindungan untuk diri dan anak, bapa kepada bayi yang dilahirkan ghaib dan tidak mahu bertanggungjawab selain wanita pendatang asing tanpa izin takut diusir apabila meminta pertolongan", kata Shahrizat.
 Justeru, atas kesedaran tersebut, pementasan ini dapat sedikit sebanyak memberi kesedaran agar statistik tersebut dapat menjadi iktibar dan perhatian orang awam dan seterusnya perangkaan tersebut tidak menunjukkan peningkatan lagi pada tahun yang mendatang.
 Selain projek terbaru ini, teater SeNaPas (Sejarah Nasib Lepas) akan dipentaskan pada 15 hingga 18 September 2011 pada jam 8.30 malam di Stor Teater DBP, Jalan Dewan Bahasa, Kuala Lumpur.
 Sebarang pertanyaan, sila hubungi penerbit Faisal Mustaffa 017-2002944 atau emel kepada rumahanakteater@gmail.com


"SAYA MASIH HIDUP LAGI" - SHAH ISKANDAR  NAFI DAKWAAN BERITA SUDAH MENINGGAL DUNIA

Baru-baru ini telah tersebarnya sebuah video di aplikasi TikTok dimana ia mendakwa pelakon Shah Iskandar sudah meninggal dunia. Gara-gara berita palsu tersebut, Shah, 40, yang terkejut itu berkata dia dihujani banyak pertanyaan daripada teman-teman yang mahu mendapatkan kesahihan mengenai video berkenaan.

"Semasa itu saya sedang menjalani penggambaran, terkejut apabila ramai orang bertanya mengenai video berkenaan. Saya cari video itu di aplikasi TikTok, rasanya orang yang meninggal dalam berita tu nama dia Shah Iskandar juga tapi individu yang buat video berkenaan pakai gambar saya.

"Saya pun tak pasti cerita sebenar... apa-apa pun Alhamdulillah saya masih hidup lagi," ujar pelakon Shah Iskandar yang menafikan dakwaan kononnya dia sudah meninggal dunia seperti dalam rakaman video tular di TikTok.

Dalam pada itu, pelakon drama 'Jangan Ganggu Jodohku' ini meminta individu berkenaan menyemak dahulu kesahihan berita sebelum menyebarkan kepada umum.

Klik untuk gambar besar

"Kepada yang cuba buat video viral saya meninggal kerana kemalangan kereta atau motor, tak apa saya maafkan. Mungkin lain kali check dulu betul ke tak sebelum nak letak di TikTok ya sebab macam inilah reaksi saya masa tengok video tu... tergosok-gosok mata tau.

"Tak baguslah macam ni, tak selidik dahulu tapi pakai main post kat TikTok, sekarang ni mereka nak content sanggup buat apa sahaja. Saya pun tak faham kenapa mereka buat begini tapi tak apa saya dah maafkan orang tu," katanya.

Shah atau nama sebenarnya Shah Iskandar Mahfuz ketika dihubungi berkata, dia mendapat tahu mengenai perkara itu apabila menerima kiriman mesej pengikutnya di Instagram sejak beberapa hari lalu.

"Saya dapat tahu mengenai perkara itu dari Instagram sejak beberapa hari lalu. Mungkin mangsa yang terbabit dalam kemalangan itu memiliki nama sama seperti saya.

"Dalam khabar angin yang disebarkan itu, individu tidak bertanggungjawab berkenaan mendakwa saya meninggal dunia selepas terbabit dalam kemalangan antaranya lori dengan motosikal," jelas Shah yang kini sibuk menjalani penggambaran drama terbaharu lakonannya, 'Hati Yang Dikhianati'.

Berdasarkan carian di Internet, berita kemalangan maut membabitkan individu bernama Shah Iskandar itu berlaku pada November tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"LAGU & MV INI SEBAGAI SAHAM AKHIRAT SAYA..." - VIDA AJAK ORANG RAMAI TURUT SERTA

"Lagu dan MV ini sebagai saham akhirat saya dalam menyiapkan pusat tahfiz selain ingin menyalurkan sumbangan kepada golongan yang memerlukan. Ditambah pula kita tidak lama lagi bakal menyambut Ramadan, jadi saya kira ini peluang untuk kita menambah dan mendapatkan pahala berganda sekali gus diberkati Allah SWT.

"Selepas menghayati lagu dan menonton MV ini, besar harapan saya agar orang ramai, peminat dan sesiapa saja dapat menderma supaya tercapai segera hasrat saham ilmu dan amal kebajikan ini," demikian tutur usahawan kosmetik Datuk Seri Vida, 51, yang mahu mengajak orang ramai dan peminat untuk sama-sama mengumpul saham akhirat.

Kata Vida, penghasilan single dan video muzik (MV) lagu barunya 'Ku Ikhlaskan' adalah satu usahanya untuk mengumpul dana bagi menyiapkan pusat tahfiz miliknya iaitu Pusat Tahfiz & Syahadah Al Zikri Wa Zuhdie di Meru, Ipoh, Perak.

Lagu dan MV 'Ku Ikhlaskan' yang dilancarkan di saluran YouTube DSV Entertainment jam 3 pagi, hari ini, sudah mencecah lebih 715,000 tontonan.

Menurut Vida Vida atau nama sebenarnya Hasmiza Othman, lagu ciptaan Amy Ukays bersamanya dan lirik tulisannya itu bukan sekadar luahan kisah peribadi, tetapi sarat dengan emosi duka lara yang dialaminya.

Klik untuk gambar besar

"Dalam lagu ini saya mahu menyampaikan keperitan, kehilangan, kecaman bertubi-tubi yang saya hadapi selama ini. Bayangkan selama ini sekecil perkara membabitkan diri saya diambil kira dan diperbesarkan hingga tular malah ada yang mencetuskan kontroversi. Pendek kata, sebesar hama pun diambil kira," jelasnya.

Lagu 'Ku Ikhlaskan' yang diedarkan oleh syarikat rakaman 17 Eleven Music menjalani proses rakaman selama 10 hari.

MV yang mendapat sentuhan pengarah Kel Wen itu menelan kos RM400,000 dan menjalani penggambaran selama lima hari di sekitar Kuala Lumpur dan Genting Highlands.

Bagi yang ingin membantu, sumbangan boleh dibuat ke nombor akaun 5080 2100 2954 (Maybank) atas nama DARUL TAHFIZ DS VIDA.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - AKSI KEMBAR SEPASANG NURUL SYUHADA NURUL AIN

Inilah dia wajah yang dinanti-nantikan oleh ramai pihak iaitu wajah anak kembar sepasang (lelaki dan perempuan) Nurul Syuhada Nurul Ain yang dilahirkan pada 21 September 2014.

Artikel terdahulu:

PENGACARA TV3 NURUL SYUHADA DIKURNIA ANAK KEMBAR

Untuk info, seorang dari kembar ini dilahirkan secara normal manakala seorang lagi secara pembedahan. Myartis.com merupakan media online terawal yang menyiarkan berita mengenai kembar tersebut pada September lalu.

Klik gambar untuk size besar

"Saya akan berehat selama tiga hingga empat bulan untuk menjaga anak kembar saya ini," demikian kata Nurul melalui MHI pagi tadi.

Nurul ditemui media ketika mengadakan majlis Aqiqah di rumahnya baru-baru ini. Antara yang hadir ialah keluarga kedua belah pihak serta saudara-mara.

Jom kita lihat aksi si kembar ini!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ISU QU PUTEH:  "CHEF WAN ADALAH MENTOR SAYA" - DR VIDA

Meskipun hati Dr Vida masih tabah apabila dicemuh segelintir masyarakat, namun yang membuat jiwanya sedih dan remuk ialah kritikan pedas daripada orang yang dianggapnya sebagai sahabat iaitu Datuk Chef Wan.

Antara kritikan Chef Wan melalui Instagram miliknya ialah dia terpaksa beralih ke ruang tamu sebaik melihat iklan Qu Puteh disiarkan ketika menonton Anugerah Juara Lagu ke-29 (AJL29).

Malah Chef Wan juga telah memuat naik gambar lucu seolah memerli produk Qu Puteh apabila memakai bedak sambil makan mi segera. Jika dibayangkan lebih lanjut, mee yang terjulur itu juga ibarat Chef Wan 'muntah' disebabkan melihat iklan produk tersebut.

"Dia seharusnya tidak berbuat demikian kerana saya pernah berkunjung ke rumahnya (Chef Wan) semasa menjadi pelajar Universiti Sains Malaysia (USM) kira-kira 15 tahun lalu.

Klik gambar untuk size besar

"Mungkin dia sudah terlupa dengan saya. Dia adalah mentor saya dan kami pernah bekerjasama memberi bantuan untuk tabung yang dianjurkan oleh pihak universiti. Terpulanglah jika dia nak kritik saya sekali pun, itu hak dia," ujarnya seolah memulang paku buah keras.

Bagaimanapun, Dr Vida meluahkan hasrat untuk bertemu dengan Chef Wan suatu hari nanti. Untuk apa pertemuan tersebut kami kurang pasti tetapi kemungkinan mahu menjernihkan semula salah faham antara mereka.

Terdahulu Dr Vida berkata, dia telah melaburkan sejumlah RM3 juta untuk menjayakan AJL29 dan dia mempunyai hak untuk mempromosikan produknya selepas mencapai persetujuan dengan pihak pengurusan TV3.

"Sebagai seorang ahli perniagaan sudah tentu saya mahu produk saya menonjol. Apa guna kalau saya laburkan wang berjuta-juta tetapi hasilnya tiada.

"Sebab itulah saya mahu produk saya dipromosikan dengan cara saya dalam anugerah berprestij itu. Kalau tak dapat apa-apa impak, tak ada maknalah iklankan produk," jelasnya dipetik sebagai berkata kepada mStar Online.

Sumber: Mstar Online

Jom lawati Butik Zacheela:

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JATUH DI STESEN MONOREL - ZAKI CALIPH BUSKERS PATAH TANGAN

"Dukacita kami ingin memaklumkan kepada anda semua bahawa seorang dari ahli Caliph Buskers telah mengalami kecederaan akibat terjatuh di platform KL Monorel.

"Zaki Ismail mengalami patah tangan setelah terjatuh dari platform menunggu tren ke lantai landasan tren monorel semasa dalam perjalanan pulang ke rumah petang semalam," demikian pengumuman laman Facebook Caliph Buskers mengenai berita sedih yang menimpa seorang ahli mereka pada Ahad lalu.

"Kejadian berlaku kira-kora jam 4.15 petang ketika saya sedang menunggu monorel untuk ke stesen berhampiran. Sebaik sahaja dengar bunyi monorel berhenti, saya segera melangkah tanpa memikirkan kejadian malang itu berlaku.

"Sebaik melangkah, tiba-tiba saya terus terjatuh ke atas landasan. Rupa-rupanya monorel yang tiba itu berhenti di platform bertentangan, bukannya di tempat saya menunggu,” kata Zaki dengan nada sedih.

Difahamkan, Zaki menahan kesakitan selama 20 minit sebelum orang ramai bergegas membantunya. Zaki kemudiannya menerima rawatan di Pusat Perubatan Universiti Kebangsaan Malaysia dan kini dilaporkan stabil.

Berikutan itu, alhi kumpulan Caliph Buskers menyeru agar pihak berwajib mengambil berat perihal kebajikan warga OKU berhubung aspek keselamatan yang disediakan oleh pihak pengendali pengangkutan awam.

Kata mereka, ia bukanlah kali pertama kes OKU Penglihatan jatuh di landasan monorel mahupun landasan LRT. Hampir setiap tahun ada sahaja kes seumpama itu berlaku tanpa diberi perhatian serius.

"Diharapkan insiden yang menimpa Zaki Ismail ini adalah kes terakhir dan penambahbaikan yang serius harus dilaksanakan oleh pihak yang terlibat," tambah salah seorang ahli Caliph Buskers.

Foto & info: CB FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BERTUDUNG KEKAL: "TUHAN AKAN MENDORONGNYA" - SITI SARAH

Menganggap keputusan untuk kekal bertudung atau tidak akan dibuat kemudian iaitu selepas pulang dari umrah, penyanyi Siti Sarah Raisuddin, 34, berkata dia enggan menjelaskan perkara itu lebih lanjut kerana Tuhan yang mendorongkannya.

"Baik buruk semua dari Allah. Jadi, apa segala yang kita lakukan pun berbalik pada-NYA. Saya tak boleh cakap jangkaan orang macam mana.

"Yang menentukan adalah DIA," kata Sarah kepada mStar sebelum berangkat ke Tanah Suci, Makkah bagi menunaikan umrah.

Pada Ahad lalu, Sarah dan suami, pelawak Shuib serta ibu mertuanya baru sahaja pulang dari menunaikan umrah pada 14 Mei lalu.

Klik untuk gambar besar

Menerusi laman Instagram, Sarah ada memuatnaik gambar terbaharu dia bertudung dan mendapat pujian peminatnya.

Rata-ratanya mengatakan penyanyi lagu 'Semakin ini' kelihatan manis berhijab dan mereka berharap imej tersebut akan dikekalkan.

Sudah menjadi kebiasaan Sarah memakai tudung pada bulan Ramadan sejak beberapa tahun lalu bagi menghormati bulan mulia ini.

Dalam pada itu, sepanjang bulan Ramadan ini juga, Sarah sibuk membuat persiapan untuk mini konsertnya yang bakal diadakan di Kuala Lumpur pada Julai depan.

Menurut Sarah, dia berasa sedikit gementar disebabkan sudah 11 tahun tidak mengadakan konsert seperti itu.

"Raya tahun ini mungkin tak rasa sangat sebab kena bersiap sedia dengan showcase yang akan diadakan pada Julai depan. Saya dah mula buat persiapan.

"Disamping berpuasa, latihan untuk konsert ini juga dah mula dijalankan. Agak menakutkan juga sebab dah 11 tahun tak buat.

"Sebelum ini, saya cuma nyanyikan paling banyak lapan lagu. Konsert mini lebih banyak lagu sebab berdurasi selama satu jam setengah," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BAKAL BERHIJAB - SUAMI LARANG ELLA BERPAKAIAN SEKSI

Saya sudah bersedia untuk berhijab!

Artikel terdahulu:

BUKAN HAMIL, TAPI RADANG APENDIKS - ELLA

Demikian pengakuan Ratu Rock Ella atau nama sebenarnya Norzila Aminudin, 46, yang sering dinasihati oleh suaminya berbuat begitu. Suami Ella, Azhar Ghazali (seorang juruterbang) telah banyak membimbing Ella ke arah kebaikan sekaligus berjaya melembutkan hati isterinya.

Klik gambar untuk imej besar...

"Kehidupan saya kini hanya fokus untuk suami, keluarga, kerjaya dan juga amal jariah. Alhamdulillah, suami juga banyak membimbing saya. Dia tak nak saya seksi dan saya menghormati permintaannya. Dia juga menggalakkan saya ke arah memakai hijab dan secara peribadi, saya sudah bersedia pada bila-bila masa saja," ujarnya dipetik sebagai berkata.

Terdahulu, Ella berkata, sejak berkahwin rutinnya sudah banyak berbeza di mana dia tidak mempunyai banyak masa terluang. Malah dia mengakui sering diajukan soalan bila mahu menimang cahaya mata memandangkan rumahtangganya sudah mencecah hampir setahun setengah.

“Tidak dinafikan sejak kahwin, ramai yang bertanyakan tentang soal anak. Alhamdulillah, saya tidak tertekan apabila ada yang bertanya mengenai perkara ini dan anggap ia sebagai satu doa. InsyaAllah, saya masih mencuba dan jika tak ada itu maksudnya belum ada rezeki saya lagi untuk mempunyai anak.

"Secara jujur, ada juga saya memasang niat untuk mengambil anak angkat apabila tengok rakan-rakan artis seperti Umie Aida dan Misha Omar macam seronok saja ada anak angkat. Namun, perkara ini tak mudah kerana tanggungjawabnya sangat berat dan saya takut tak dapat laksanakan tanggungjawab andai saya mengambil anak angkat,” jelas Ella secara jujur.


6 GAMBAR - HABIS PANTANG, NURUL WAHAB KEMBALI AKTIF

Setelah berpantang lama, akhirnya Nurul kembali aktif dalam bidang seni apabila membuat persembahan pertamanya di majlis makan malam, Pusat Membeli belah Sogo, semalam. Meskipun sedkit kekok, namun sebagai orang lama, pastinya Nurul pandai menyesuaikan diri dengan keadaan tersebut.

"Punyalah lama tak pakai kasut tinggi! 9 Bulan lamanya," ujar Nurul yang masih fit mengenakan baju ketat. Heh.

Klik gambar untuk imej besar...


59 TAHUN NIKAH - MAK NANI TERUS TABAH

Bukan mudah mahu membina rumahtangga bahagia... Namun bagi Mak nani, 75, atau lebih dikenali sebagai Rosnani Jamil, artis veteran yang pernah berlakon bersama-sama Allahyarham Tan Sri P.Ramlee, kebahagiaan yang dinikmatinya sekarang adalah kurniaan Allah SWT.
 Beliau yang berkahwin ketika berusia 18 tahun, iaitu pada 12 November 1953 tidak pernah menyesal berkahwin muda. Katanya apa yang mereka lalui selama ini telah banyak mengajar mereka erti kehidupan yang sebenar.
 Meskipun suaminya, Pak Jamil kini uzur kerana diserang kencing manis, darah tinggi dan gout... namun Mak Nani tak pernah mengeluh. Sebaliknya Mak Nani seronok menjaga suaminya itu kerana ia merupakan satu tanggungjawab sebagai isteri.
 "Kesabaran adalah satu yang wajib. Tiada siapa yang sempurna dalam dunia ini jadi salah seorang pasti akan lakukan kesilapan. Sabar dan terima," ujar Mak Nani dipetik sebagai berkata.
 "Sekarang ni sudah lima tahun Abah (panggilan untuk suaminya) guna kerusi roda, tapi itu tak halang kami keluar berjalan bersama. Malah Mak suka bawa Abah keluar bersantai dan makan-makan. Setiap kali ada sambutan harijadi, Hari Ibu atau Hari bapa, kami sekeluarga juga akan keluar," tambahnya.
  Klik untuk imej besar...              .


"ENTAH BERAPA KALI SAYA PELUK & CIUM IBU... TAKUT KEHILANGAN BAU ITU" - CHEF WAN

Bagi sesiapa yang selalu mengikuti Datuk Redzuawan Ismail atau lebih dikenali sebagai Chef Wan di laman Instagram, pasti tahu betapa dia sangat menyayangi ibunya. Selain daripada kisah kerja, entri-entri mengenai ibu tercinta memenuhi ruang Instagram milik Chef Wan dengan pelbagai cerita.

Terbaru, Chef Wan berkongsi beberapa video bersama ibunya seperti yang selalu dikongsi beliau. Menurut Chef Wan, setiap hari tidak terkira jumlah dia mencium dan memeluk kesayangannya itu. Ibu Chef Wan, Noraini Abdullah atau lebih mesra dengan panggilan Che Ani dijaga sepenuh masa oleh Chef Wan.

"Dah tua ini semua mula kering dan gelebeh.. Tak usah kata emak...kita sendiri pun dah mengelebeh! Its the law of gravity! Putih gebu kulit emak ni... Berhutung saya semasa hidup boleh saya jaga makanan minum ibu saya mau pun sapu2 kan cream mositurisor ini for her.

Klik untuk gambar besar

"Satu hari entah berapa kali saya peluk dan cium ibu saya these days. Pagi kena cium... lepas makan kena dakap to put her to bed for a nap mau pun to put her to sleep. I am sure esok bila emak tak ada lagi mesti saya merinduinya amat sangat.

"Each time I kissed her I kept cium dahi dia lama supaya my brain can register bau ibu saya ini. Saya takut kehilangan bau itu. Bila esok Ibu tak ada lagi harap2 saya masih boleh bau ibu saya ini sesekali untuk mengubati rindu saya nanti," tulis Chef Wan.

www.myartis.com / Sumber & foto: Astro Gempak & Instagram Chef Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTUS DENGAN KAMAL ADLI - EMMA MAEMBONG AKUI PUNCA ORANG KETIGA

"Saya sudah tahu siapa Kamal yang sebenarnya dan hubungan kami sudah putus. Rasanya cukuplah sampai di sini saja.

"Saya tidak mahu memanjangkan lagi perkara ini kerana tidak mahu disalah erti oleh mana-mana pihak. Malah, ada yang menganggap saya cemburu buta.

"Sebagai pelakon, saya memahami kerjaya sebagai anak seni. Bagi saya, 'chemistry' diantara pelakon, habis sebaik saja kamera dipadamkan dan tidak harus berpanjangan hingga ke luar lokasi.

"Kalau betul kemesraan di tunjukkan atas urusan kerja, kenapa perlu sorok seperti menyembunyikan sesuatu," akui pelakon Emma Maembong yang akhirnya membuka mulut setelah beberapa kali berdolak-dalik mengenai status sebenar hubungannya dengan pelakon Kamal Adli.

Klik untuk gambar besar

Difahamkan, punca utama hubungan cinta Emma dengan pelakon 'Duda Pujaan Dara' yang terjalin sejak tiga tahun lalu itu putus adalah akibat cinta lokasi diantara Kamal dan Zahirah Macwilson.

Emma mendakwa, dia tidak menuduh tanpa bukti, sebaliknya apa yang dibuat oleh Kamal dan Zahirah menjadi lebih rumit apabila mereka memilih menuding jari kepada pelbagai pihak.

"Saya tidak boleh bersama dengan orang yang menipu dan kemudian menuding jari supaya kesalahan diletak pada bahu orang lain.

"Tiada sesiapa yang menjadi batu api dalam perkara ini. Semestinya teman rapat mahukan yang terbaik untuk saya dan tidak mahu melihat saya sering dikecewakan.

"Kami berempat (Emma, Kamal, Zahirah dan Zul Ariffin) duduk berbincang mengenai isu ini. Rasanya tidak perlu merumitkan keadaan dan lebih matang jika Kamal dan Zahirah mengakui kesilapan mereka," ujarnya.

Disebalik penjelasan yang diberikan Emma, terselit rasa kecewanya terhadap hubungan yang sudah diberikan kepercayaan dan akhirnya musnah begitu sahaja.

Jika difahami sebetulnya kenyataan Emma, Kamal dan Zahirah sepertinya tidak mengaku dengan dakwaan hubungan mereka.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIBENAR KELUAR HOSPITAL - WAN MAIMUNAH HADIRI KENDURI DOA SELAMAT

Berada dalam keadaan stabil dan keadaan kesihatan beransur pulih, pelakon wanita veteran, Wan Maimunah Abdul Aziz telah dibenarkan pulang petang semalam selepas menerima rawatan di Hospital Jasin, sejak Jumaat lalu.

Ibu tunggal dua anak itu dimasukkan ke hospital selepas mengadu sesak nafas, dipercayai jangkitan kuman pada paru-paru dan bengkak hati sebaik pulang dari mengerjakan umrah pada 20 November lalu.

Beliau yang mesra dengan panggilan 'ibu' pulang ke rumah anaknya di Ayer Merbau, bagi menghadiri kenduri doa selamat yang diadakan sebelum anaknya berlepas ke Makkah untuk menunaikan umrah, hari ini.

"Nafas saya masih sempit, namun doktor sudah memberi kebenaran untuk pulang ke rumah hari ini. Saya juga gembira untuk meraikan anak yang akan mengerjakan umrah," katanya ketika menerima lawatan Pengerusi Yayasan Artis 1Malaysia (YA1M), Datuk Irwan Shah atau DJ Dave, di sini, hari ini.

Hadir sama, rakan artis, Datuk A Rahman Hassan dan isteri, Datin Fadilah Mansor. Sementara itu, DJ Dave berkata, YA1M sentiasa menziarahi dan membantu rakan artis yang dalam kesusahan.

Dalam lawatan itu, YA1M menyampaikan sumbangan RM2,000 kepada Wan Maimunah bagi meringankan bebannya.

Sumber: Berita Harian

Foto: Berita Harian & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ROSNAH MAT ARIS: "ARTIS MALAYSIA TAK KAYA KALAU TIADA PERNIAGAAN... SETAKAT BERLAKON TAK CUKUP"

Selepas lebih dua tahun hilang pendapatan akibat C0V1D, pelakon Rosnah Mat Aris, 67, meluahkan rasa syukur apabila dapat kembali bekerja. Rosnah yang berlakon dalam filem '3 Janda Menawan Dunia' itu turut mengulas senario bayaran untuk perkhidmatan kesihatan masa kini.

"Bayangkan dua tahun setengah tiada kerja. Setiap benda kena keluarkan duit. Apa benda pun tak boleh buat. Yang ada kedai kena tutup tapi, sewa masih berjalan. Kalau dibagi percuma tanpa sewa masa PKP, kita bertahanlah. Saya bernasib baik juga masih ada suami berbanding orang lain mungkin tiada suami.

"Kalau tiada duit, kita boleh makan nasi dengan garam. Tapi kalau sakit sekarang, masuk hospital semuanya perlukan duit. Tiada yang percuma lagi. Tambah lagi kalau hospital swasta, wang jadi mahal berkali ganda. Duit yang ada disimpan untuk kegunaan begini," ujarnya.

Menurutnya, mereka masing-masing mempunyai simpanan yang boleh dikongsi jika keadaan mendesak: "Alhamdulillah sampai sekarang rezeki kami yang Allah bagi mencukupi. Walaupun tak semewah dulu, kita sekarang kena berjimat cermat.

"Saya dah berhati-hati semasa kejatuhan ekonomi sekitar 1997 dulu. Tapi waktu itu saya ada beberapa kantin seperti di Keretapi Tanah Melayu Berhad (KTMB) yang dikongsi bersama arwah adik.

"Kemudian, saya tumpu pada kantin sendiri di sebuah bangunan berhampiran Ampang Park dan bertahan lama. Duit dari situ yang boleh buat saya hidup. Bila dah kena sekali, saya sentiasa berhati-hati. Tak banyak pun kena simpan untuk sakit," tuturnya.

Diminta mengulas 'trend' artis terpaksa meminta bantuan kerana susah, Rosnah menyifatkannya wajar daripada mencuri.

"Kita minta sebab kita susah. Pada yang boleh bantu, bantulah. Janganlah sebab dia artis dan minta bantuan, terus kena kecam. Artis Malaysia tak kaya kalau tiada perniagaan sebagai 'back up'. Kalau setakat berlakon saja memang tak cukup.

"Bayangkan nak kena beli baju dan sebagainya. Semua kena beli untuk 'shooting'. Kalau ada tajaan pun takkanlah pakai baju untuk kegunaan di rumah. Lainlah untuk pergi makan malam," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNJUK KAYA DI TV - DATO' SERI VIDA KOMEN ISU KESELAMATAN DIRI

Gara-gara menunjuk kekayaannya dalam sebuah program yang dikelolakan oleh Aznil Nawawi, ramai penyokong Dato' Seri Vida melahirkan rasa bimbang kemungkinan berlakunya rompakan atau peristiwa pahit yang menimpa seorang usahawan kosmetik beberapa tahun dahulu terhadap Pengasas Vida Beauty itu.

Kata mereka, zaman sekarang ni, bahaya jika menunjuk-nunjuk kekayaan... tambah-tambah yang bernilai ratusan juta ringgit.

Namun Dato' Seri Vida ada alasan dan penjelasan tersendiri, jom baca:

MEDIA: Baru-baru ini, anda berkongsi mengenai kehidupan dan kekayaan anda di program TV. Tidakkah anda bimbang dengan keselamatan diri?

VIDA: Saya tidaklah berkongsi semua benda dalam program itu. Ada beberapa babak yang disunting dan saya pun tidak menunjukkan semua koleksi barangan berharga saya.

Lagipun, semua barangan itu saya simpan di bank kerana lebih selamat. Selain itu, saya juga mengumpul barangan kemas kerana kini dalam proses untuk membuka Kedai Emas, Permata dan Berlian Datuk Seri Vida dalam masa terdekat di Jerteh, Terengganu.

MEDIA: Apa maklum balas dan reaksi anda terima selepas program itu ditayangkan?

VIDA: Alhamdulillah, kebanyakannya reaksi positif. Saya pun tak sangka, jumlah tontonan video slot saya untuk program itu di Facebook mencecah 2 juta. Rata-rata mendoakan kesejahteraan saya dan saya juga mendoakan kesejahteraan mereka.

BERLIAN DAN EMAS ASLI

MEDIA: Bagaimana pula jika ada pihak menganggap anda hanya ingin menunjuk harta kekayaan?

VIDA: Saya bukan mahu menunjuk-nunjuk atau membangga diri, sebaliknya hanya berkongsi atas permintaan program itu. Saya pun sebenarnya terkejut apabila melihat semula koleksi barangan saya yang boleh tahan banyak.

Apabila produksi program itu meminta saya untuk berkongsi koleksi barangan saya, saya kumpul semula beg tangan, kasut, mahkota dan apabila dilihat semula, tanpa saya sedari memang banyak juga yang saya kumpul selama ini. Satu lagi saya ingin memberitahu penonton, tidak mustahil untuk kita berjaya dalam kehidupan sekiranya kita benar-benar komited dengan kerja lebih-lebih lagi usahawan seperti saya.

Sumber: HM

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AKSI MEMARUT KELAPA DIKRITIK 'LUCAH' - SHUIB MOHON MAAF, TAK ADA MAKSUD APA-APA

"Minggu lepas di Sepahtu Reunion pada hari Khamis, ada satu babak saya buat memarut kelapa. Babak itu jadi kontroversi pula. Jadi, di sini saya dengan rasa rendah diri memohon maaf kepada mereka yang terasa hati dan rasa babak itu tidak patut dilakukan.

"Sebenarnya saya nak beritahu, ikhlas dari hati saya ketika saya melakukan babak itu tak ada bawa maksud apa-apa... tak ada pergi ke lucah. Saya hanya nak buat orang ketawa sahaja, tak ada niat apa-apa," demikianlah kata pelawak Shuib Sepahtu.

Shuib melakukan babak sedang memarut kelapa dalam program Sepahtu Reunion Live 2020 pada Khamis lalu menerima kritikan pelbagai pihak apabila dianggap lucah dan menjijikkan.

Enggan isu berpanjangan, Shuib atau nama sebenarnya Shahmira Muhammad tampil menjelaskan bahawa dia tidak berniat untuk menggambarkan perbuatan tidak senonoh.

Klik untuk gambar besar

Shuib yang berusia 36 tahun ini berkata, dia hanya ingin membuat penonton ketawa namun tetap memohon maaf kepada pihak yang tersinggung dengan aksi tersebut.

Suami kepada penyanyi Siti Sarah itu memuat naik video menjelaskan perkara itu dan memohon maaf kepada semua pihak menerusi laman Instagram miliknya pada Sabtu.

Rata-rata netizen di ruang komen tersebut berpendapat lawak Shuib itu bukan sesuatu isu yang perlu diperbesarkan memandangkan ia dilakukan secara spontan tanpa perlu berfikiran secara negatif.

Sebelum ini, pendakwah bebas iaitu Akhi Fairuz Al-Jengkawi meluahkan rasa kurang senang dengan aksi tersebut yang dilihat seperti melakukan perbuatan lucah dan memalukan dalam sebuah program yang ditonton seisi keluarga.

Dalam pada itu, penyampai radio Hot FM ini sekali lagi memohon maaf dan berjanji tidak akan mengulangi lagi perbuatan tersebut di masa akan datang.

"Tapi itulah... kalau katakan la video itu buat orang terasa hati, saya minta maaf sangat. Insya-Allah saya tak akan buat lagi benda macam itu. Semoga terus sokong Sepahtu Reunion," ujarnya.

www.myartis.com / Sumber & foto: Media Hiburan, mStar & Instagram Shuib Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


STEVEN & MAYA KARIN...

Memang jarang nak lihat pasangan ini jalan bersama atau muncul bersama dalam sesuatu majlis selepas berkahwin. Maklumlah... masing-masing sibuk dengan tugas! Apa-apapun, mereka tetap sweet couple dan moga terus berbahagia hingga akhir hayat.(\__/)(='.'=)(")_(")myartis 2009


PERNIKAHAN: "KUMPUL DULU WANG & SERAH SEGALANYA" - REMY ISHAK

"Kumpul duit dululah... Saya bukannya kaya sangat. Saya ini orang biasa-biasa saja. Projek lakonan dengan karya yang bagus pun bukannya selalu saya peroleh, sebab itulah saya kena cari dan kumpul duit.

"Lagipun latar belakang saya bukannya daripada keluarga yang senang, jadi sekarang kumpul dahulu wang dan serahkan segala-gala perancangan kepada keizinan Tuhan untuk tentukan masa yang tepat kerana saya selalu percaya kepada jodoh.

"Saya nak kahwin pun bukannya nak buat majlis besar-besaran pun. Kalau boleh saya cadang nak pacak khemah buat kenduri depan rumah sahaja,," kata pelakon Remy Ishak, 35, yang ingin mendirikan 'masjid' dan membina keluarga bahagia, namun buat masa ini dia sedang mengukuhkan ekonomi kewangannya.

Bersyukur kerana tidak didesak untuk segera mendirikan rumah tangga malah dia juga lega apabila pihak sebelah tunangnya juga amat memahami keadaan dirinya ketika ini.

Klik untuk gambar besar

Yang jelas, kata Remy, dia masih belum memutuskan tentang tarikh pernikahan malah perincian mengenai hal perkahwinan masih belum dibincangkan lagi.

"Dugaan bertunang itu yang seronok nak harungi bersama-sama. Saya positif saja apabila orang cakap fasa bertunang ini banyak rintangan. Dia (tunang) kena faham kerana saya banyak tanggungjawab dengan kerjaya.

"Dia pun tak mendesak untuk lekas berkahwin dan sebagainya. Perkara ini kena profesional dan segala-gala keputusan tentang hal kahwin terletak di tangan saya," jelasnya.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TUNAI UMRAH - ISTERI ALIFF SYUKRI TUNDA PULANG MALAYSIA DISEBABKAN CORONAVIRUS

"Sebab isu coronavirus kami sepatutnya pulang esok tapi kena stay lagi di sini dan kembali ke Madinah. Mungkin 2-3 hari delay dari tarikh asal. Apa pun hikmahnya dapat la kita beribadah lebih lama. Dapat pergi masjid nabi dan ke raudhah lagi. Amin," tulis isteri kepada usahawan selebriti Datuk Seri Aliff Syukri, Datin Seri Nur Shahida Mohd Rashid menerusi Instagram Stories miliknya.

Datin Seri Shahida yang kini mengerjakan ibadah umrah itu mendedahkan dia terpaksa menunda tarikh pulang ke Malaysia disebabkan wabak koronavirus (COVID-19). Menurut Shahida, mereka sekeluarga akan kembali ke Madinah dan menggunakan masa itu untuk beribadah.

Shahida bersama lima orang anaknya, Ammaar Ahyan, Qadejah El Zahra, Ibraheem Adham, Yusoff Al Qardawi dan termasuk yang baru berusia dua bulan Raudhah Arshiyah berada di tanah suci bagi sejak 23 Februari lalu. Selain itu, Shahida juga turut ditemani ibu bapanya, nenek mentuanya serta pembantu rumah.

Klik untuk gambar besar

www.myartis.com / Sumber & foto: Astro Gempak & Instagram Datin Seri Shahida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - AKSI KEITH FOO BERSAMA KEKASIH BARU

Aksi pelakon kacukan India Cina, Keith Foo atau nama penuhnya Foo Chuan Chin bersama kekasih hatinya Kim Raymond dengan aksi amat mesra. Dia sebelum ini pernah memadu kasih dengan bintang Indonesia bernama Tyas Mirasih, namun hubungan mereka putus dua tahun lalu.

Untuk info, Keith Foo yang kini popular melalui drama bersiri 'Ariana Rose' yang disiarkan di slot Akasia TV3 memang mempunyai ramai peminat kerana fasih berbahasa Melayu.

Sedikit mengenai Keith Foo:
Nama Popular: Keith Foo
Nama Sebenar: Foo Chuan Chin
Umur: 31 Tahun (2014)
Tarikh Lahir: 06 Januari 1983
Zodiak: Capricorn
Warganegara: Malaysia
Bangsa: Campuran India dan Cina
Agama: Kristian (Non Muslim)
Nama Kekasih: Kim Raymond
Asal : Gemas, Negeri Sembilan
Pekerjaan Sampingan: Model dan Pelakon
Populariti: Malaysia dan Indonesia
Kemahiran Bahasa: Chinese (Mandarin, Hailam & Cantonese) Tamil, Malay, English, Indonesian


ANAK ANGKAT IBU FASHA SANDHA DIBUNUH?

Gempar..!

Anak angkat kepada ibu Fasha Sandha dan juga kawan rapat kepada Lena AF9 yang telah dianggap seperti saudara sendiri ditemui mati kemungkinan dibunuh. Fasha dan Lena telah dilihat berada di bilik mayat, Pusat Perubatan UKM, Cheras, Kuala Lumpur semalam bagi melihat jenazah dan mengetahui perkembangan semasa.

Dalam laporan akhbar pada 31 Oktober 2011, polis telah menemui mayat seorang lelaki yang hampir reput dan berbau yang hanya berseluar pendek di tangga tingkat 3 sebuah bangunan rumah kedai.

Ia berikutan laporan yang dibuat oleh penduduk yang terhidu bau busuk di tempat kejadian kira-kira jam 11.30 pagi.

Dan berita terkini yang diterima, mayat tersebut dikenal pasti sebagai Mohamad, 29 tahun dari Semporna , Sabah. Bagaimanapun, punca sebenar kematiannya hanya akan diketahui selepas bedah siasat dilakukan.

Fasha & Lena di biliki mayat - klik untuk imej besar...

Gambar ehsan: ondscene

Difahamkan, perkenalan Lena dengan arwah bermula ketika Lena bersama Akademi Fantasia 9. Arwah dikatakan amat meminati Lena dan menjadi peminat fanatiknya.

“Sepanjang majlis pada malam 26 Oktober lalu serentak dengan sambutan perayaan Deepavali, arwah tidak ceria seperti selalu malah tidak mahu bergambar bersama  kami. Saya sedih dan terkilan kerana tidak memenuhi permintaannya yang mahu saya memakai baju kurung putih yang dibelikan khusus untuk saya.

“Arwah terus hilang dan gagal dihubungi, kami hanya tahu mengenai keadaannya selepas membaca laporan akhbar dan menonton televisyen yang menyiarkan berita penemuan satu mayat di Ampang, semalam (kelmarin)," ujar Lena dipetik sebagai berkata.

Gambar ehsan: ondscene

“Arwah anak angkat mama selepas mama menjadi salah seorang pelanggan barangan jenama Coway yang dibeli daripada arwah yang juga ejen jualan barangan itu. Saya tidak menyangka arwah pergi dalam keadaan seperti ini dan berdoa agar ditempatkan di kalangan orang beriman," ujar Fasha pula dengan nada sedih.


ISU HAQIEM: "TAK PERNAH MINTA MAAF, SEBAB TU REZEKI AKU SEMPIT" - SHARUL AF

Jika anda masih ingat lagi, penyanyi Haqiem Rusli pernah mengundang kecaman ramai berhubung beberapa kontroversi yang dicetuskannya sendiri setahun yang lalu. Selain netizen, rakan selebriti termasuk bekas peserta Akademi Fantasia 2015 (AF2015), Sharul Kamal yang pernah menyuarakan pendangan dan kritikan terhadap Haqiem secara terbuka di media sosial.

Namun persengketaan antara mereka dilihat kembali pulih selepas Haqiem, 21, menyatakan dia sudah memaafkan semua pihak yang pernah menghinanya sebelum ini: "Benda dah lepas, lebih baik maafkan saja. Sebab kita buat silap, kenapa nak kena susahkan orang lain, baik senangkan kerja orang lain. Jadi perkara yang paling mulia adalah memaafkan.

"Tak kisah kita betul ataupun salah, tapi kalau kita memaafkan itu benda yang sangat mulia di sisi Allah. He used to be my bestfriend, tapi ada perkara yang berlaku hingga membuatkan kami berselisih faham," kata penyanyi lagu 'Tergantung Sepi' itu.

Klik untuk gambar besar

Terdahulu, Sharul berkongsi mesej perbualannya bersama Haqiem di Twitter yang antara lain menyatakan permohonan maafnya kepada Haqiem: "Aku nak minta maaf, sebelum ini aku buat kau sakit hati. Aku tak pernah minta maaf, sebab tu rezeki aku sempit," tulis Sharul kepada Haqiem.

Berdasarkan perkongsiam itu, perbualan antara mereka wujud selepas Haqiem menghantar mesej peribadi kepada Sharul yang sebelum ini menyatakan sudah berputus asa daripada dunia seni. Mengulas mengenai pendirian yang dinyatakan Sharul, Haqiem berkata dia terpanggil untuk memberi sokongan kepada rakannya itu agar terus berusaha jika mahu mencapai kejayaan: "Apabila saya ternampak tweet Sharul, saya sebagai orang pernah rapat dengan dia takkan nak biar saja dia macam tu? At least, bagi sikit kata-kata semangat untuk dia".

Selain itu, Haqiem berpandangan bahawa setiap individu yang menjejakkan kaki ke industri hiburan perlu cekal kerana mereka tidak dapat memuaskan hati semua pihak: "Sebenarnya apabila jadi artis ni kita hidup dalam kebencian orang, kita hidup dalam kepujian orang. Orang lain tak tahu apa yang kami rasa. Mereka hanya boleh mengecam, jadi keyboard warrior, sebab mereka tak ada kat tempat kami. Jadi kebanyakan daripad mereka, menilai tanpa selidik apa yang berlaku," ujarnya.

www.myartis.com / Sumber & foto: mStar, Instagram Sharul Kamal & Haqiem Rusli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT BERSALIN - ALMY NADIA DAPAT 'BABY GIRL'

"Alhamdulilah... Wife saya dah selamat bersalin anak sulung kami, terima kasih atas semua yg mendoakan," demikian tulis Fizz Fairuz melalui IGnya.

Untuk info, Almy Nadia selamat melahirkan bayi perempuan seberat 3.25 kilogram di Hospital Columbia, Setapak, Kuala Lumpur jam 6.49 petang semalam.

Bagaimanapun, Fizz dan isteri masih belum bersedia untuk berkongsi wajah anak mereka buat masa ini. Mereka hanya akan mendedahkan wajah si comel itu selepas berusia 40 hari.

Tahniah buat Fizz dan Almy!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AEPUL DRAMA BAND REDHA ISTERI KEGUGURAN

Tiada rezeki!

Demikianlah perihalnya mengenai Leez Rosli, isteri kepada Aepul (Drama Band) apabila dia disahkan mengalami keguguran oleh doktor.

"Kami tak rancang. Saya pun tidak sedar tengah mengandung dan buat aktiviti harian seperti biasa tapi tidaklah sampai jatuh. Bila check dengan doktor, doktor kata memang tidak ada harapan," ujar Leez dipetik sebagai berkata.

Klik gambar untuk size besar

Menurut Aepul, dia redha dengan perkara tersebut dan tidak akan berputus asa untuk terus mencuba untuk mendapatkan zuriat lagi selepas ini.

"Nak ikut masa awal-awal tahu yang Leez mengandung, memang happy tapi bila doktor kata dah keguguran, kami redha. Kita tak akan putus asa. Kena 'kerja' lebih kuat lagi," jelasnya.

Harapan kita, semoga Leez dan Aepul tabah menghadapi ujian ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


RUMAH SEMENTARA 'AZAB' - DATUK ALIFF DIKECAM

"Azab sangat rasanya..."

Demikian kata pengasas produk D'Herbs, Datuk Aliff Syukri Kamarzaman mengenai kediaman sementara yang didudukinya sekarang sebelum rumah barunya itu siap dibina.

Dato Aliff menerusi laman Instagramnya telah memuatnaik gambar rumah banglo miliknya yang mempunyai 30 bilik dengan kapsyen yang mengundang kecaman.

Kapsyen Dato Aliff itu telah membuatkan sesetengah netizen yang tidak berpuas hati dengan sikapnya yang menunjukkan kemewahannya.

"Nampak saya tak? cer cari saya di mana?? ni bukan side utama depan rumah saya ni side tepi laluan basement parking bawah tanah dan bilik,” tulisnya di laman sosial Instagram miliknya.

"Penantiaan itu satu penyeksaan lagi 35 pratus nak siap.. tak sanggup dah duduk rumah sekarang, azab sangat rasanya… bilalah rumah saya ni nak siap," tulis Datuk Aliff di IGnya.

Klik untuk gambar besar

Dalam masa sama, netizen menggangap bahawa kapsyen yang ditulis oleh Datuk Aliff seperti seorang yang riak dan tidak tahu erti syukur dengan apa yang sudah beliau ada jika dibandingkan dengan nasib sesetengah orang yang serba serbi kurang.

Terdahulu, ramai netizen mempertikaikan tindakan Datuk Aliff selepas meletakkan kucingnya di dalam tandas hingga banyak kecaman diterima.

Mungkin Datuk Aliff tidak bermaksud untuk menunjuk kemewahan tetapi menunjukkan masalah dihadapinya. Apapun, kami harap Datuk Aliff bersabar dengan semua ini.

www.myartis.com / Sumber: Media hiburan & Datuk Aliff IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


12 FOTO - ANGAH RAJA LAWAK BERCUTI DI AUSTRALIA BERSAMA KELUARGA

Baru--baru ini, Angah Raja Lawak telah meluangkan masa bersama keluarga dengan bercuti di Perth, Australia.

Gambar-gambar sekitar percutiannya bersama keluarga di sana telah dikongsikan oleh Angah menerusi laman Instagram.

Jom tengok!

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

Foto: Angah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


10 FOTO - NITA HAMZAH KINI SAH ISTERI MOHD FAREEZ

Tahniah kami ucapkan kepada penyanyi Nita Hamzah yang telah sah bergelar isteri kepada Mohd Fareez Shamsul Bahari dengan sekali lafaz semalam.

Difahamkan, pasangan ini dinikahkan oleh adik Nita dengan mas kahwin sebanyak RM300 tunai.

Menerusi perkongsian video di laman Instagram, Nita berkongsi suasana sepanjang majlis yang berlangsung semasa akad nikah dilakukan.

Majlis tersebut dihadiri oleh ahli keluarga kedua-dua pihak dan rakan-rakan rapat pengantin.

Klik untuk gambar besar

Nita yang juga pemenang tempat kedua program realiti Malaysian Idol musim kedua itu berkenalan dengan Fareez sejak empat tahun lalu sebelum mengikat tali pertunangan pada 13 Ogos 2017.

Terdahulu, pasangan tersebut dilaporkan akan melangsungkan pernikahan pada bulan Februari tahun ini namun memilih untuk menundakan majlis tersebut disebabkan mempunyai masalah yang tidak dapat dielakkan.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BABY SHIMA SIFATKAN TEGURAN PENDAKWAH BUKAN IKHLAS: "ADA ARTIS TAYANG PUSAT, MENARI TERGEDIK-GEDIK... TAK PULA DITEGUR?"

Penyanyi dangdut sensasi, Baby Shima, 30, sering kali terpalit dengan kontroversi demi kontroversi yang tidak pernah surut dalam melingkari kehidupannya.

Kata Baby Shima, dia tak pernah cetuskan kontroversi, sebaliknya netizen gemar memberi komen berlebihan dengan pelbagai tohmahan apabila ada sahaja penulis blog menulis cerita tanpa mengetahui keadaan sebenar.

"Berita disiarkan daripada sudut pandang berbeza, seolah-olah saya bergelek keterlaluan hingga penonton tertunduk malu. Sedangkan, penonton terhibur. Saya juga tidak bergelek berlebihan melainkan tarian mengikut rentak dalam video muzik. Sepatutnya netizen merasa penat, bukan saya. Ini kerana ada sahaja perkara netizen tidak puas hati, lantas tak berhenti mengecam.

Klik untuk gambar besar

"Cuba lihat semula segala komen negatif, ada atau tidak komen positif dan sokongan netizen? Segelintir yang bersikap negatif tidak mewakili keseluruhan masyarakat. Saya ada penyokong tegar yang masih sayangkan saya seperti saya menyayangi dan menghargai mereka. Kepada golongan 'haters', teruskan usaha anda," ujarnya.

Penyanyi lagu 'Roadblock Hatiku' dan 'Pura Pura Bujang' itu menyifatkan teguran pendakwah bukan ikhlas, sebaliknya lebih kepada mahu membuka ruang untuk golongan artis dikecam.

"Jika teguran, seeloknya disampaikan terus kepada saya, seperti teguran seorang mufti yang memberikan pencerahan kepada saya. Tidak semua pendakwah tulus dan lurus, ada juga pendakwah terpalit isu negatif. Kita makhluk ciptaan Allah yang tidak terlepas daripada melakukan kesalahan. Jika saya salah, tegurlah secara peribadi. Bukannya menggunakan platform laman sosial, jadi tolonglah bersikap adil.

"Peliknya, kenapa saya sahaja ditegur, sedangkan ada segelintir artis menayang pusat dan menari tergedik-gedik dengan menayang aset, namun tak pula ditegur. Kenapa saya sahaja jadi sasaran?," katanya.

Ditanya adakah pernah timbul kekecewaan dan terdetik mahu meninggalkan dunia seni apabila jadi sasaran kecaman, wanita kelahiran Permas Jaya, Johor Bahru itu berkata, tak mungkin disebabkan segelintir netizen dirinya hendak ambil hati dan kecewa hingga mahu meninggalkan dunia seni.

"Saya mengimpikan mahu menjadi penyanyi dangdut terbaik Asia. Itu matlamat saya," tutur Baby Shima atau nama sebenarnya, Nor Ashima Ramli.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DAH LAMA MOVE ON... EPISOD ITU LAMA SAYA SIMPAN RAPI" - SUFIAN

"Alhamdulillah, ikut perancangan asal, saya berseorangan tanpa ada prop. Namun, Hatta Dolmat yang bertindak selaku pereka dan juru gaya saya sudi membantu mendapatkan khidmat perancang perkahwinan The Calla.

"Apabila persembahan saya ini diperkatakan sejak semalam, ia satu pencapaian dan kejayaan buat semua pihak. Mungkin tak puas nak tengok semalam, jadi mereka menonton berulang kali," jelas penyanyi Sufian Suhaimi yang berkongsi cerita disebalik prop yang dihasilkan.

Penyanyi lagu 'Di Matamu' itu memberitahu mulanya tiada perancangan untuk menyediakan prop berkenaan namun pereka fesyen, Hatta Dolmat memberikan idea untuk berbuat demikian.

Dalam masa sama, Sufian meluahkan rasa syukur apabila lagu, video 'Di Matamu' pada Anugerah Juara Lagu ke-33 (AJL33) 'trending' nombor satu di laman YouTube TV3 Malaysia, kurang daripada 24 jam dimuatnaik.

Kejayaan itu turut mengulangi sejarah persembahan lagu 'Aku Cinta' nyanyian Ernie Zakri dan Syamel pada JL 32 lalu. Namun menariknya, video persembahan Sufian itu telah melebihi 1.8 juta tontonan menewaskan finalis lain.

Klik untuk gambar besar

"Sebagai penyanyi, saya sudah menyampaikan lagu ini sebaik mungkin. Saya tidak fikir apa-apa melainkan ingin menghiburkan penonton. Malah, apabila ada rakan artis dan penonton menangis, saya anggap mereka merasai nyanyian saya.

"Saya terharu melihat sokongan penonton apabila menyalakan telefon bimbit. Malah, 'standing ovation' juga bermakna buat saya. Apa pun persepsi diberikan terhadap bentuk persembahan saya, ia pendapat masing-masing," ujarnya.

Penangan Sufian di malam kemuncak AJL33 masih dibicarakan di sosial media. Perihal penyanyi itu membawa set 'pelamin' di pentas membawa pemahaman yang pelbagai dalam kalangan peminat-peminatnya.

Ada pandangan nakal mendakwa Sufian seakan-akan 'membalas dendam' di atas kekecewannya selepas putus tunang dengan pelakon Elfira Loy. Penyanyi muda itu dikatakan sukar melupakan wanita yang pernah singgah di hatinya.

Belum selesai perdebatan isu set 'pelamin', penyebaran sekeping foto kononnya Sufian sedang tidur di samping seorang wanita tular di media sosial.

Lalu, bagaimana penerimaan tuan punya badan? Sejauh mana kebenaran dia sukar mengikis kenangan bersama Elfira? Benarkah foto itu miliknya? Namun Sufian, tenang menjawab satu demi satu soalan yang diajukan padanya.

Enggan melatah atau melenting dengan dakwaan tidak berasas netizen, bagi Sufian segala pengalaman pahit yang pernah singgah dalam hidupnya sudah lama dibuang jauh.

Pengalaman pahit lalu khususnya episod putus cinta, katanya, menjadi bekalan ilmu kehidupan yang akan sentiasa menjadi pedoman, dan kerana itu juga, Sufian tanpa berselindung mendedahkan, dia sudah lama bangkit daripada kesedihan.

"Saya sudah lama move on. Sudah lama saya lupakan apa yang pernah berlaku dalam hidup. Saya percaya setiap orang pernah melalui fasa-fasa yang sedih dan sukar dalam hidup. Demikian juga dengan saya. Episod putus tunang itu sudah lama saya simpan rapi," jelasnya.

Dalam usaha mencari kekuatan, Sufian bersyukur kerana keluarganya sentiasa memberi sokongan moral buatnya.

"Saya berterima kasih pada keluarga dan sahabat karib yang tidak putus memberi sokongan dan mendoakan saya. Ketika melalui saat-saat yang sukar, mereka sentiasa ada bersama saya," tuturnya Sufian lagi.

Kepercayaan keluarga dan sahabat karib juga menyebabkan Sufian tidak pula melenting apabila ada yang menyebarkan foto terbaharu dia sedang tidur di samping seorang wanita.

Kata Sufian, tidak ada sebab untuk dia membuat bising dan melayan perbuatan pihak yang tidak bertanggungjawab itu.

"Biarlah dia orang nak buat apa pun, ini bukan kali pertama nama saya dikaitkan dalam perkara-perkara tidak elok. Saya tahu saya tak buat salah dan keluarga juga kenal siapa saya," kata Sufian menoktahkan perbualan.

www.myartis.com / Sumber: Harian Metro & Astro Awani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAYANG BAYANG - NAZIM OTHMAN TEMUI PENGGANTI?

Semua yang mengikuti laman sosial pelakon Nazim Othman, pasti mengetahui yang beliau banyak menghabiskan masa mencari ketenangan dengan bercuti ke tempat-tempat menarik sejak berpisah dengan Bella Dally beberapa bulan lalu.

Terkini menerusi laman Instagram, Nazim telah memuatnaik foto bayang-bayang seorang gadis dan kapsyennya juga agak 'sesuatu' menyebabkan ia mencetuskan pelbagai tanda-tanya.

Melihat pada ruangan komen, rata-rata netizen menganggap pelakon lelaki itu sudah menemui cinta baharu. Ada juga yang mendoakan kebahagiaan Nazim bersama 'teman istimewanya' itu.

Klik untuk gambar besar

Bagaimanapun, Nazim hanya berdiam diri mengenainya meskipun beliau ada membalas beberapa komen di Instagramnya itu.

Apapun, jika benar Nazim sudah menemui pengganti.. kami harap satu hari nanti beliau dapat berkongsi siapakah gerangan gadis yang berjaya mencuri hatinya itu.

www.myartis.com / Sumber: Nazim Othman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABANG PERTAHANKAN AISAR KHALED: "APA MASALAH KAU DENGAN ADIK AKU?"

Semua mengetahui mengenai isu yang melanda Youtuber dan personaliti media sosial iaitu Aisar Khaled dimana dia dihentam hebat oleh warganet gara-gara membuat kandungan media melibatkan pemergian penyanyi, Allahyarhamah Siti Sarah Raissuddin dengan memuat naik satu hantaran video melawat pusara isteri pelawak Shuib Sepahtu.

Aisar Kahlied bagaiamanpun menerusi laman Instagram miliknya telah meminta maaf secara terbuka setelah menimbulkan rasa kurang senang warganet. Dia memuat naik video berkenaan di platform Youtube dan aplikasi TikToknya, namun telah dipadam ekoran menerima kecaman hebat daripada rata-rata warganet.

Namun begitu, abang kepada Aisar Khaled, Aus Khaled telah tampil mempertahankan adiknya. Menerusi entri Twitter, seorang individu telah memuat naik satu video tangkap layar abang pempengaruh tersebut menegur perbuatan warganet mengecam adiknya itu, menerusi Instastorynya.

Dalam video berkenaan, Aus memberitahu adiknya membuat kandungan media berkenaan bertujuan memberi pengajaran kepada setiap yang menonton video tersebut.

Klik untuk gambar besar

"Apa masalah kau dengan adik aku ini? Adik aku buat apa sampai kamu semua kelam kabut sangat ini. Adik aku buat kandungan media itu cuma nak memberi pengajaran sahaja. Kau nak kelam kabut sangat ini kenapa? Rileks sahaja, 'chill' sahaja,

"Kau kalau buat dosa dengan orang, kalau tidak dimaafkan, sampai bila-bilalah kau macam itu. Dosa kau ada sahaja. Kalau kau minta dengan Allah, pun tak jalan kecuali kau minta maaf dekat orang itu," katanya di Instastory.

Bagaimanapun, tindakannya mempertahankan Aisar telah memakan diri apabila dia juga turut dikecam warganet. Oleh kerana, masing-masing memaklumkan tidak nampak 'pengajaran' yang hendak ditunjukkan dalam kandungan tersebut yang disertakan 'give away' itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUAT NAIK FOTO 'FREEHAIR', BAJU TULIS 'JADI DIRIKIU' - ELYANA DAH TAK BERTUDUNG?

Umum sedia maklum mengenai penyanyi Elyana dimana pada Disember tahun lalu, dia berkongsi khabar gembira akhirnya bebas daripada kanser limfoma selepas 11 tahun berjuang.

Sebelum ini, Elyana ada memuat naik paparan perbualan individu yang cuba memberi nasihat kepadanya namun menghina dirinya serta menuduhnya sengaja mencari simpati.

Terkini, perkongsian terbaru Elyana menimbulkan tanda tanya apabila memuat naik sekeping gambar memaparkan dirinya tidak bertudung di laman Instagram.

Klik untuk gambar besar

Menerusi entri itu, Elyana mengenakan 'hoodie' dan berseluar jeans yang dilihat beberapa bahagian terkoyak, namun tidak lagi berhijab. Turut menjadi perhatian, baju yang dipakai olehnya itu tertulis 'jadi diriku'. Malah, Elyana turut menutup ruangan komen perkongsian itu.

Elyana buat pertama kali membuka mulut membuat pendedahan mengenai kanser limfoma tahap empat dihidapinya selepas tersingkir pada minggu kelima program realiti, Gegar Vaganza musim keempat (GV4) pada 2017.

Untuk makluman, Elyana mendirikan rumah tangga dengan Khairul Anuar Husin pada 2010 dan dikurniakan seorang anak perempuan Cinta Sumayyah, 10, dan anak angkat, Cahaya Ramadhani yang kini berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIGIGIT KUCING - RAJA ILYA DIMASUKKAN KE ICU, BAKAL DIBEDAH

Biasanya kita hanya mendengar bahaya digigit anjing atau haiwan liar. Malah seseorang yang telah digigit haruslah segera mendapatkan rawatan bagi mencegah kuman merebak.

Namun lain pula kesahnya dengan pelakon Raja Ilya, apabila perlu menjalani pembedahan susulan bagi membuang 12 ketulan yang tumbuh di beberapa bahagian badannya. Semuanya gara-gara kesan sampingan daripada suntikan vaksin yang diterimanya selepas digigit kucing peliharaan, baru-baru ini.

"Doktor memberitahu ketulan itu disebabkan reaksi vaksin dan kes saya adalah satu dalam sejuta," ujarnya dipetik sebagai berkata.

Tambah Raja Ilya, selepas disuntik, ketulan-ketulan besar seperti tumor tiba-tiba timbul di beberapa bahagian badannya. Apa yang memeranjatkan, doktor juga memaklumkan peluang hidup adalah 50 peratus dan dia dimasukkan ke Unit Rawatan Rapi (ICU) selama 14 hari sebelum Ramadan lalu.

"Rasa sakit seperti nyawa hendak putus. Syukur saya pulih selepas doktor membuang dua ketulan berisiko tinggi.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Kini saya sudah pulih dan boleh mula bekerja seperti biasa, cuma saya masih perlu menjalani pembedahan kedua untuk membuang baki ketulan dan akan melakukannya selepas selesai penggambaran filem," tambahnya.

Untuk info, sebelum ini Ilya telah mengunci mulut mengenai keadaan kesihatannya bila ditanya oleh media kerana merasakan ia kurang sesuai dengan situasi dihadapi ketika itu.

"Saya tidak mahu membesar-besarkan perkara itu. Hanya keluarga terdekat saja tahu masalah ini," jelasnya.

Sumber: HMetro - Foto: Ilya IG - www.myartis.com

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TUNAI UMRAH - NETIZEN BERHARAP & DOAKAN EMMA KEMBALI BERTUDUNG

Semua mengetahui mengenai nama pelakon Emma Maembong yang menjadi bualan hangat dan dikecam hebat bulan lalu oleh netizen susulan tindakannya yang membuka tudung selepas lima tahun berhijab. Bagaimanapun tidak lama kemudian nama Emma senyap sahaja dan mungkin kemarahan netizen sudah mulai reda.

Terbaru, difahamkan Emma kini berada di Tanah Suci Mekah menunaikan ibadah umrah bersama ayah, Ismail Embong dan kakaknya, Coddy Maembong. Menerusi Insta Story, Emma berkongsikan video di Masjid Nabawi dan turut memuatnaik gambar ayahnya.

Seperti sudah dijangka, foto tersebut dihujani dengan komen negatif oleh netizen. Tidak kurang juga ada yang melemparkan komen biadap dan berbaur sindiran.

Klik untuk gambar besar

Meskipun ramai yang mengecam, namun ada segelintir netizen masih berharap agar pelakon itu dibukakan hati untuk kembali berhijab seperti dahulu. Malah ramai yang mendoakan agar dipermudahkan segala urusan, mendapat umrah yang mabrur dan sentiasa diberikan kesihatan yang baik.

Ada saja serba tak kena di mata netizen. Lebih baik jika kita doakan yang baik-baik saja untuk Emma. Apapun, kami mendoakan semoga segala urusan Emma sekeluarga dipermudahkan dan selamat kembali ke tanah air.

www.myartis.com / Sumber & foto: Rotikaya & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - SELAMAT BERTUNANG, DYNAS NIKAH APRIL 2018

Pelakon dan pengacara, Dynas Mokhtar, 34, mengakui bakal mendirikan rumah tangga lagi sekali pada April tahun depan selepas hampir empat tahun menjalani hidup sebagai ibu tunggal.

Kata Dynas atau nama penuhnya, Wan Intan Edrinas Wan Mokhtar, impian untuk menjadi suri hidup kepada usahawan, Shazrik Din semakin serius apabila mereka selamat melangsungkan majlis pertunangan di kediaman keluarganya di Shah Alam, kelmarin.

"Alhamdulillah, saya lega kerana hubungan kami sejak tiga tahun lalu kini melangkah ke fasa yang lebih serius iaitu pertunangan. Insya-Allah, tidak lama lagi kami berdua akan melangkah ke gerbang perkahwinan.

Klik untuk gambar besar

"Saya sentiasa berdoa impian untuk memiliki kehidupan berkeluarga yang sempurna seperti wanita lain akan dipermudahkan. Majlis pernikahan kami dijangka berlangsung pada April tahun depan, cuma tarikh belum ditetapkan.

"Keluarga kami merestui hubungan ini. Begitu juga dengan dua anak saya hasil perkahwinan terdahulu iaitu Khyra Khalyssa, 7, dan Mohamed Haqaish, 5. Mereka begitu terbuka dan gembira menerima kehadiran Shazrik," katanya.

Tahniah kami ucapkan dan semoga urusan Dynas dipermudahkan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


10 TERAKHIR RAMADAN - NABIL AHMAD TUNAI UMRAH KALI KE-4, TERUJA BAWA ISTERI

Alhamdulillah... murah rezeki pelawak dan pengacara, Nabil Ahmad apabila berpeluang sekali lagi menjejakkan kaki ke Tanah Suci pada 10 malam terakhir Ramadan bagi menunaikan umrah.

Kata Nabil, beliau sendiri tidak menyangka Allah memberikannya rezeki sekali lagi untuk ke sana pada waktu tersebut.

Nabil berkata sukar untuknya menggambarkan perasaan berada di Tanah Suci kerana ia istimewa dan membuatkan sesiapa sahaja terpanggil untuk kembali berkunjung ke sana.

"Tiga kali saya buat Umrah sebelum ini pun rezeki saya dapat pergi pada 10 malam terakhir Ramadan dan Alhamdulillah tahun ini pun sekali lagi dapat peluang sama.

"Sukar untuk saya gambarkan dengan kata-kata bila tiba ke tanah suci dan rasanya siapa yang pernah ke sana pasti faham perasaan saya. Apa yang boleh saya katakan memang rasa 'gian' nak ke sana setiap tahun," kata Nabil.

Dalam pada itu, Nabil berkata, pemergiannya ke Mekah kali ini lebih istimewa apabila isterinya, Nazirah Ayub akan menyertainya buat kali pertama.

Klik untuk gambar besar

"Tahun lepas memang saya pernah bawa isteri ke sana tetapi bukan untuk menunaikan umrah semata-mata, sebaliknya turut menjalani penggambaran program Perjalanan Haji Nabil.

"Jadi tahun ini jadi lebih istimewa kerana kami berdua ke sana untuk tunaikan Umrah tanpa terlibat dengan mana-mana program.

"Bagaimanapun anak-anak kami tidak bawa bersama kerana bimbang keselamatan mereka memandangkan waktu itu memang ramai jemaah," ujarnya yang bakal berangkat ke tanah suci pada 14 hingga 24 Jun ini.

Apapun semoga perjalanan Nabil dan isteri ke sana dipermudahkan.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SOAL KAHWIN - HAFREEZ ADAM FIKIR TAHUN DEPAN

Soal mendirikan rumah tangga bersama kekasih hatinya, Zara Zya, pelakon Hafreez Adam, 28, memberitahu yang dia meletakkan sasaran tahun hadapan sebagai masa yang sesuai untuk memikirkannya.

Hafreez atau nama lengkapnya, Hafreez Adam Aizat Zahalan berkata, dia tidak mahu tergesa-gesa memikirkan perkara tersebut memandangkan jadual kerjanya dan Zara sangat padat sehingga awal Januari depan.

"Kami telah bertemu dengan keluarga masing-masing dan sejujurnya, ibu bapa kami juga tidak mendesak supaya kami cepat bernikah. Cuma, perkahwinan adalah satu perkara yang sangat besar dan kami cuba untuk mengaturnya dengan baik.

Klik untuk gambar besar

"Insya-Allah, pada tahun depan, saya dan Zara akan mula berfikir untuk ke fasa seterusnya," ujarnya ketika diminta untuk mengulas mengenai gambar cincin pemberiannya yang dimuatnaik oleh pelakon wanita berusia 33 tahun itu di laman Instagram kelmarin sehingga menimbulkan pelbagai reaksi dalam kalangan peminat.

Dalam pada itu, Hafreez berkata, cincin berkenaan bukanlah cincin lamaran. Sebaliknya, ia diberi sebagai hadiah untuk Zara yang menyambut hari lahir ke-33 pada 22 Oktober lalu.

"Saya sengaja memilih cincin sebagai hadiah hari jadi kerana dia memang mencari cincin untuk dipakai sebagai perhiasan," katanya lagi.

www.myartis.com / Sumber & foto: Kosmo, Instagram Hafreez Adam & Zara Zya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::